CELEX: 32017R0893
Language: el
Date: 2017-05-24 00:00:00
Title: Κανονισμός (ΕΕ) 2017/893 της Επιτροπής, της 24ης Μαΐου 2017, για την τροποποίηση των παραρτημάτων I και IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου και των παραρτημάτων X, XIV και XV του κανονισμού (ΕΕ) αριθ. 142/2011 της Επιτροπής όσον αφορά τις διατάξεις για τη μεταποιημένη ζωική πρωτεΐνη (Κείμενο που παρουσιάζει ενδιαφέρον για τον ΕΟΧ )

25.5.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 138/92
               
            ΚΑΝΟΝΙΣΜΌΣ (ΕΕ) 2017/893 ΤΗΣ ΕΠΙΤΡΟΠΉΣ
      της 24ης Μαΐου 2017
      για την τροποποίηση των παραρτημάτων I και IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου και των παραρτημάτων X, XIV και XV του κανονισμού (ΕΕ) αριθ. 142/2011 της Επιτροπής όσον αφορά τις διατάξεις για τη μεταποιημένη ζωική πρωτεΐνη
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 23 πρώτο εδάφιο,
      Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (2), και ιδίως το άρθρο 31 παράγραφος 2 δεύτερο εδάφιο, το άρθρο 41 παράγραφος 3 τρίτο εδάφιο και το άρθρο 42 παράγραφος 2 δεύτερο εδάφιο,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΚ) αριθ. 999/2001 θεσπίζει κανόνες πρόληψης, καταπολέμησης και εξάλειψης των μεταδοτικών σπογγωδών εγκεφαλοπαθειών (ΜΣΕ) σε βοοειδή και αιγοπρόβατα. Εφαρμόζεται στην παραγωγή και τη διάθεση στην αγορά ζώντων ζώων και προϊόντων ζωικής προέλευσης και, σε ορισμένες συγκεκριμένες περιπτώσεις, στις εξαγωγές τους.
               
            
                  (2)
               
               
                  Το άρθρο 7 παράγραφος 1 του κανονισμού (ΕΚ) αριθ. 999/2001 απαγορεύει τη σίτιση των μηρυκαστικών με πρωτεΐνη ζωικής προέλευσης. Το άρθρο 7 παράγραφος 2 του εν λόγω κανονισμού επεκτείνει αυτή την απαγόρευση και σε ζώα εκτός των μηρυκαστικών και περιορίζει αυτή την απαγόρευση, όσον αφορά τη σίτιση των εν λόγω ζώων με προϊόντα ζωικής προέλευσης, σύμφωνα με το παράρτημα IV του εν λόγω κανονισμού.
               
            
                  (3)
               
               
                  Το παράρτημα IV του κανονισμού (ΕΚ) αριθ. 999/2001 επεκτείνει την απαγόρευση που προβλέπεται στο άρθρο 7 παράγραφος 1 στη σίτιση εκτρεφόμενων μη μηρυκαστικών ζώων, με εξαίρεση τη σίτιση σαρκοβόρων ζώων που εκτρέφονται για την παραγωγή γούνας με μεταποιημένη ζωική πρωτεΐνη, μεταξύ άλλων. Ωστόσο, κατά παρέκκλιση και υπό συγκεκριμένες προϋποθέσεις, το στοιχείο γ) του κεφαλαίου II του παραρτήματος IV επιτρέπει τη χορήγηση μεταποιημένης ζωικής πρωτεΐνης από μη μηρυκαστικά ζώα σε ζώα υδατοκαλλιέργειας μόνο, υπό τον όρο ότι η μεταποιημένη ζωική πρωτεΐνη και οι σύνθετες ζωοτροφές που περιέχουν τέτοια πρωτεΐνη έχουν παραχθεί σύμφωνα με το τμήμα Δ του κεφαλαίου IV του παραρτήματος IV του κανονισμού (ΕΚ) αριθ. 999/2001. Το εν λόγω τμήμα ορίζει ότι τα ζωικά υποπροϊόντα που χρησιμοποιούνται για την παραγωγή τέτοιας μεταποιημένης ζωικής πρωτεΐνης πρέπει να προέρχονται από σφαγεία ή εργαστήρια τεμαχισμού. Λόγω της διαδικασίας παραγωγής μεταποιημένης ζωικής πρωτεΐνης από έντομα, δεν είναι δυνατόν να ικανοποιηθεί η απαίτηση αυτή στην περίπτωση των εντόμων. Ως εκ τούτου, η χρήση μεταποιημένης ζωικής πρωτεΐνης προερχόμενης από έντομα σε ζωοτροφές για ζώα υδατοκαλλιέργειας δεν επιτρέπεται επί του παρόντος.
               
            
                  (4)
               
               
                  Σε πολλά κράτη μέλη έχει ξεκινήσει η εκτροφή εντόμων για την παραγωγή μεταποιημένης ζωικής πρωτεΐνης προερχόμενης από αυτά, καθώς και άλλων παραγώγων εντόμων, προκειμένου να χρησιμοποιηθούν σε ζωοτροφές για ζώα συντροφιάς. Η παραγωγή αυτή πραγματοποιείται στο πλαίσιο των εθνικών συστημάτων ελέγχου των αρμόδιων αρχών των εν λόγω κρατών μελών. Μελέτες έχουν δείξει ότι τα εκτρεφόμενα έντομα ενδέχεται να αποτελέσουν εναλλακτική και βιώσιμη επιλογή αντί των συμβατικών πηγών ζωικών πρωτεϊνών που προορίζονται για ζωοτροφές για εκτρεφόμενα μη μηρυκαστικά ζώα.
               
            
                  (5)
               
               
                  Στις 8 Οκτωβρίου 2015 η Ευρωπαϊκή Αρχή για την Ασφάλεια των Τροφίμων (EFSA) δημοσίευσε επιστημονική γνώμη σχετικά με τις μορφές κινδύνων που συνδέονται με την παραγωγή και την κατανάλωση εντόμων ως τροφίμων και ζωοτροφών (3). Όσον αφορά τους κινδύνους που συνδέονται με την παρουσία μολυσματικών πρωτεϊνών (πρίον), η EFSA κατέληξε στο συμπέρασμα ότι, σε σύγκριση με την επικινδυνότητα των επί του παρόντος εγκεκριμένων πηγών πρωτεϊνών ζωικής προέλευσης, η επικινδυνότητα των μη μεταποιημένων εντόμων αναμένεται να είναι ίση ή χαμηλότερη, με την προϋπόθεση ότι τα έντομα τρέφονται με υποστρώματα που δεν περιέχουν υλικά προερχόμενα από μηρυκαστικά ή από τον άνθρωπο (κοπριά). Δεδομένου ότι η μεταποίηση των εντόμων μπορεί να περιορίσει ακόμα περισσότερο τη βιολογική επικινδυνότητα, το συμπέρασμα αυτό ισχύει και για τις μεταποιημένες ζωικές πρωτεΐνες από έντομα.
               
            
                  (6)
               
               
                  Σύμφωνα με τον ορισμό των «εκτρεφόμενων ζώων» που διατυπώνεται στο άρθρο 3 παράγραφος 6 του κανονισμού (ΕΚ) αριθ. 1069/2009, τα έντομα που εκτρέφονται για την παραγωγή μεταποιημένης ζωικής πρωτεΐνης προερχόμενης από έντομα θεωρούνται εκτρεφόμενα ζώα και, ως εκ τούτου, υπόκεινται στους κανόνες απαγόρευσης ζωοτροφών που ορίζονται στο άρθρο 7 και στο παράρτημα IV του κανονισμού (ΕΚ) αριθ. 999/2001, καθώς και στους κανόνες για τη διατροφή των ζώων που ορίζονται στον κανονισμό (ΕΚ) αριθ. 1069/2009. Επομένως, η χρήση πρωτεϊνών προερχόμενων από μηρυκαστικά, υπολειμμάτων τροφίμων, κρεατοστεαλεύρων και κοπριάς ως τροφών για τα έντομα απαγορεύεται. Επιπλέον, σύμφωνα με το παράρτημα III του κανονισμού (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου (4), απαγορεύεται η χρήση περιττωμάτων για τη διατροφή ζώων.
               
            
                  (7)
               
               
                  Θα πρέπει, συνεπώς, να επιτραπεί η χρήση μεταποιημένης ζωικής πρωτεΐνης που προέρχεται από έντομα και σύνθετων ζωοτροφών που περιέχουν τέτοια μεταποιημένη ζωική πρωτεΐνη για τη σίτιση των ζώων υδατοκαλλιέργειας. Το στοιχείο γ) του κεφαλαίου II του παραρτήματος IV του κανονισμού (ΕΚ) αριθ. 999/2001 θα πρέπει, συνεπώς, να τροποποιηθεί αναλόγως και στο κεφάλαιο IV του παραρτήματος IV του εν λόγω κανονισμού θα πρέπει να προστεθεί ένα τμήμα στο οποίο να ορίζονται οι σχετικές με τις ΜΣΕ προϋποθέσεις για την παραγωγή μεταποιημένης ζωικής πρωτεΐνης προερχόμενης από εκτρεφόμενα έντομα και σύνθετων ζωοτροφών που περιέχουν τέτοια πρωτεΐνη.
               
            
                  (8)
               
               
                  Κατ' αναλογία προς τα ήδη ισχύοντα για τη μεταποιημένη ζωική πρωτεΐνη που προέρχεται από μη μηρυκαστικά και για τις σύνθετες ζωοτροφές που περιέχουν τέτοια πρωτεΐνη και προορίζονται για τη σίτιση ζώων υδατοκαλλιέργειας, θα πρέπει να θεσπιστούν ειδικές προϋποθέσεις για την παραγωγή και τη χρήση μεταποιημένης ζωικής πρωτεΐνης από έντομα, ώστε να αποφεύγεται οποιοσδήποτε κίνδυνος διασταυρούμενης μόλυνσης με άλλες πρωτεΐνες οι οποίες ενδέχεται να συνιστούν κίνδυνο μετάδοσης ΜΣΕ σε μηρυκαστικά. Ειδικότερα, κατ' αναλογία προς τις προϋποθέσεις που καθορίζονται στο τμήμα A του κεφαλαίου IV του παραρτήματος IV του κανονισμού (ΕΚ) αριθ. 999/2001, μεταποιημένη ζωική πρωτεΐνη από έντομα θα πρέπει να παράγεται σε μονάδες στις οποίες πραγματοποιείται αποκλειστικά και μόνο παραγωγή προϊόντων από εκτρεφόμενα έντομα.
               
            
                  (9)
               
               
                  Επιπλέον, για λόγους ασφάλειας δικαίου, είναι σκόπιμο να προστεθεί ένας ορισμός για τα εκτρεφόμενα έντομα στο παράρτημα I του κανονισμού (ΕΚ) αριθ. 999/2001.
               
            
                  (10)
               
               
                  Κατά συνέπεια, τα παραρτήματα I και IV του κανονισμού (ΕΚ) αριθ. 999/2001 θα πρέπει να τροποποιηθούν αναλόγως.
               
            
                  (11)
               
               
                  Το παράρτημα X του κανονισμού (ΕΕ) αριθ. 142/2011 της Επιτροπής (5) θεσπίζει κανόνες για την εφαρμογή του κανονισμού (ΕΚ) αριθ. 1069/2009, μεταξύ αυτών και παραμέτρους για την παραγωγή ασφαλών ζωοτροφών ζωικής προέλευσης για τη σίτιση εκτρεφόμενων ζώων. Μόνο τα ζωικά υποπροϊόντα και τα παράγωγα προϊόντα που ικανοποιούν τις απαιτήσεις του παραρτήματος X του κανονισμού (ΕΕ) αριθ. 142/2011 επιτρέπεται να χορηγούνται σε εκτρεφόμενα ζώα, εκτός των γουνοφόρων ζώων. Αν και οι διατάξεις του παραρτήματος X του εν λόγω κανονισμού δεν καλύπτουν τα ζώντα έντομα και τα αποξηραμένα έντομα σε ζωοτροφές για εκτρεφόμενα ζώα, η χρήση αποξηραμένων εντόμων ως ζωοτροφής ή ως συστατικού ζωοτροφών για ζώα συντροφιάς διέπεται από τις διατάξεις που καθορίζονται στο παράρτημα XIII του εν λόγω κανονισμού.
               
            
                  (12)
               
               
                  Η τροποποίηση του κανονισμού (ΕΚ) αριθ. 999/2001 ώστε να επιτραπεί η χρήση μεταποιημένης ζωικής πρωτεΐνης από έντομα για τη σίτιση ζώων υδατοκαλλιέργειας αναμένεται να επιτρέψει την αύξηση της παραγωγής μεταποιημένης ζωικής πρωτεΐνης από έντομα στην Ένωση. Ενώ η εκτροφή εντόμων σε μικρή κλίμακα για χρήση σε ζωοτροφές ζώων συντροφιάς, όπως γίνεται σήμερα, ρυθμίζεται ικανοποιητικά με τα υφιστάμενα εθνικά συστήματα ελέγχου, είναι σκόπιμο να θεσπιστούν ενωσιακές διατάξεις περί της υγείας φυτών και ζώων, της δημόσιας υγείας και των περιβαλλοντικών κινδύνων προκειμένου να εξασφαλιστεί η ασφάλεια της εκτροφής εντόμων σε μεγαλύτερη κλίμακα εντός της Ένωσης. Όσον αφορά τα είδη εντόμων που εκτρέφονται στην Ένωση, αυτά δεν θα πρέπει να είναι παθογόνα ή να έχουν άλλες δυσμενείς επιπτώσεις στην υγεία των φυτών, των ζώων ή του ανθρώπου, δεν θα πρέπει να είναι γνωστοί φορείς παθογόνων του ανθρώπου, των ζώων ή των φυτών και δεν θα πρέπει να έχουν χαρακτηριστεί προστατευόμενα είδη ή χωροκατακτητικά ξένα είδη. Λαμβανομένων υπόψη αυτών των εθνικών εκτιμήσεων κινδύνου, καθώς και της γνώμης της EFSA από τις 8 Οκτωβρίου 2015, διαπιστώνεται ότι τα ακόλουθα είδη εντόμων εκτρέφονται σήμερα στην Ένωση και πληρούν τις προαναφερόμενες προϋποθέσεις ασφάλειας για την παραγωγή εντόμων για χρήση σε ζωοτροφές: η μαύρη μύγα των απορριμμάτων Hermetia illucens, η κοινή οικιακή μύγα Musca domestica, το μεγάλο σκαθάρι των αλεύρων Tenebrio molitor, το μικρό σκαθάρι των αλεύρων Alphitobius diaperinus, ο οικοδίαιτος γρύλλος Acheta domesticus, ο στικτός μαύρος γρύλλος Gryllodes sigillatus και ο αγροδίαιτος γρύλλος Gryllus assimilis.
                  
               
            
                  (13)
               
               
                  Συνεπώς, το παράρτημα X του κανονισμού (ΕΕ) αριθ. 142/2011 θα πρέπει να τροποποιηθεί με την προσθήκη, στο τμήμα 1 του κεφαλαίου II του εν λόγω παραρτήματος, ενός καταλόγου των ειδών εντόμων που επιτρέπεται να χρησιμοποιούνται για την παραγωγή μεταποιημένης ζωικής πρωτεΐνης από εκτρεφόμενα έντομα. Ο κατάλογος αυτός θα πρέπει να περιλαμβάνει τα προαναφερθέντα είδη εντόμων και θα μπορεί να τροποποιείται στο μέλλον με βάση την εκτίμηση των κινδύνων που εγκυμονούν τα εκάστοτε είδη εντόμων για την υγεία φυτών και ζώων, τη δημόσια υγεία ή το περιβάλλον.
               
            
                  (14)
               
               
                  Το παράρτημα XIV του κανονισμού (ΕΕ) αριθ. 142/2011 θεσπίζει απαιτήσεις για την εισαγωγή ζωικών υποπροϊόντων και παράγωγων προϊόντων από τρίτες χώρες. Οι απαιτήσεις ασφάλειας που ισχύουν για την εκτροφή εντόμων που προορίζονται να χρησιμοποιηθούν σε ζωοτροφές για ζώα υδατοκαλλιέργειας και για τη διάθεση στην αγορά μεταποιημένων ζωικών πρωτεϊνών που προέρχονται από τα έντομα αυτά, ιδίως όσον αφορά τα είδη εντόμων που επιτρέπεται να χρησιμοποιηθούν και τις τροφές που επιτρέπεται να χορηγούνται στα έντομα, θα πρέπει να ισχύουν και για τις εισαγωγές από τρίτες χώρες. Τα τμήματα 1 και 2 του κεφαλαίου I του παραρτήματος XIV του κανονισμού (ΕΕ) αριθ. 142/2011 θα πρέπει, συνεπώς, να τροποποιηθούν ώστε να θεσπιστούν οι εν λόγω απαιτήσεις για τις εισαγωγές στην Ένωση.
               
            
                  (15)
               
               
                  Το παράρτημα XV του κανονισμού (ΕΕ) αριθ. 142/2011 παραθέτει υποδείγματα υγειονομικών πιστοποιητικών για την εισαγωγή ζωικών υποπροϊόντων στην Ένωση. Το υπόδειγμα υγειονομικού πιστοποιητικού που παρατίθεται στο κεφάλαιο 1 του παραρτήματος XV του εν λόγω κανονισμού ισχύει για τις εισαγωγές μεταποιημένης ζωικής πρωτεΐνης στην Ένωση. Για τους σκοπούς της εισαγωγής μεταποιημένης ζωικής πρωτεΐνης από εκτρεφόμενα έντομα, θα πρέπει να καταρτιστεί νέο υπόδειγμα υγειονομικού πιστοποιητικού το οποίο θα πρέπει να περιλαμβάνει τις ειδικές απαιτήσεις που ισχύουν για την ανάπτυξη εκτρεφόμενων εντόμων για την παραγωγή της μεταποιημένης ζωικής πρωτεΐνης που αναφέρεται στο παράρτημα XIV του κανονισμού (ΕΕ) αριθ. 142/2011, καθώς και τις άλλες σχετικές απαιτήσεις για την εισαγωγή μεταποιημένης ζωικής πρωτεΐνης. Ως εκ τούτου, στο κεφάλαιο 1 του παραρτήματος XV θα πρέπει να προστεθεί ένα νέο υπόδειγμα υγειονομικού πιστοποιητικού για την εισαγωγή μεταποιημένης ζωικής πρωτεΐνης από εκτρεφόμενα έντομα.
               
            
                  (16)
               
               
                  Επιπλέον, το νέο υπόδειγμα υγειονομικού πιστοποιητικού που θα προστεθεί στο κεφάλαιο 1 του παραρτήματος XV του κανονισμού (ΕΕ) αριθ. 142/2011 θα πρέπει να λαμβάνει επίσης υπόψη την τροποποίηση, με τον κανονισμό (ΕΕ) 2016/1396 της Επιτροπής (6), των απαιτήσεων σχετικά με τις ΜΣΕ που ισχύουν για τις εισαγωγές ζωικών υποπροϊόντων και παράγωγων προϊόντων που προέρχονται από βοοειδή ή αιγοπρόβατα, όπως αυτές ορίζονται στο κεφάλαιο Δ του παραρτήματος IX του κανονισμού (ΕΚ) αριθ. 999/2001.
               
            
                  (17)
               
               
                  Κατά συνέπεια, τα παραρτήματα X, XIV και XV του κανονισμού (ΕΕ) αριθ. 142/2011 θα πρέπει να τροποποιηθούν αναλόγως.
               
            
                  (18)
               
               
                  Στο τμήμα Α του κεφαλαίου III του παραρτήματος IV του κανονισμού (ΕΚ) αριθ. 999/2001 καθορίζονται οι απαιτήσεις για την αποτροπή της διασταυρούμενης μόλυνσης κατά τη χύδην μεταφορά, αφενός, ιχθυαλεύρων, όξινου φωσφορικού ασβεστίου και φωσφορικού ασβεστίου ζωικής προέλευσης, προϊόντων αίματος από μη μηρυκαστικά ζώα καθώς και σύνθετων ζωοτροφών που περιέχουν αυτά τα προϊόντα, τα οποία προορίζονται για τη σίτιση εκτρεφόμενων μη μηρυκαστικών ζώων, και, αφετέρου, ζωοτροφών που προορίζονται για μηρυκαστικά. Δεδομένου ότι παρόμοιος κίνδυνος διασταυρούμενης μόλυνσης υφίσταται όταν τα υλικά αυτά αποθηκεύονται χύδην, οι απαιτήσεις του τμήματος Α του κεφαλαίου III του παραρτήματος IV του κανονισμού (ΕΚ) αριθ. 999/2001 θα πρέπει να επεκταθούν ώστε να καλύπτουν τη χύδην αποθήκευση ιχθυαλεύρων, φωσφορικού ασβεστίου και όξινου φωσφορικού ασβεστίου ζωικής προέλευσης, προϊόντων αίματος που προέρχονται από μη μηρυκαστικά ζώα και σύνθετων ζωοτροφών που περιέχουν τα υλικά αυτά.
               
            
                  (19)
               
               
                  Στο τμήμα Β του κεφαλαίου V του παραρτήματος IV του κανονισμού (ΕΚ) αριθ. 999/2001 καθορίζονται οι απαιτήσεις για την αποτροπή της διασταυρούμενης μόλυνσης κατά τη μεταφορά, αφενός, ασυσκεύαστων πρώτων υλών ζωοτροφών και ασυσκεύαστων σύνθετων ζωοτροφών οι οποίες περιέχουν προϊόντα που προέρχονται από μηρυκαστικά, εκτός από το γάλα και τα προϊόντα με βάση το γάλα, όξινου φωσφορικού ασβεστίου και φωσφορικού ασβεστίου ζωικής προέλευσης και υδρολυμένων πρωτεϊνών που παράγονται από δορές και δέρματα μηρυκαστικών και, αφετέρου, ζωοτροφών που προορίζονται για εκτρεφόμενα ζώα εκτός των γουνοφόρων ζώων. Δεδομένου ότι παρόμοιος κίνδυνος διασταυρούμενης μόλυνσης υφίσταται όταν τα εν λόγω υλικά αποθηκεύονται χύδην, οι απαιτήσεις του τμήματος Β του κεφαλαίου V του παραρτήματος IV του κανονισμού (ΕΚ) αριθ. 999/2001 θα πρέπει να επεκταθούν ώστε να καλύπτουν τη χύδην αποθήκευση πρώτων υλών ζωοτροφών και σύνθετων ζωοτροφών οι οποίες περιέχουν προϊόντα που προέρχονται από μηρυκαστικά, εκτός από το γάλα και τα προϊόντα με βάση το γάλα, το όξινο φωσφορικό ασβέστιο και το φωσφορικό ασβέστιο ζωικής προέλευσης και υδρολυμένες πρωτεΐνες που παράγονται από δορές και δέρματα μηρυκαστικών.
               
            
                  (20)
               
               
                  Το στοιχείο α) του τμήματος Δ του κεφαλαίου IV του παραρτήματος IV του κανονισμού (ΕΚ) αριθ. 999/2001 προβλέπει ότι τα ζωικά υποπροϊόντα που χρησιμοποιούνται για την παραγωγή μεταποιημένης ζωικής πρωτεΐνης, εκτός από τα ιχθυάλευρα, και τα οποία προέρχονται από μη μηρυκαστικά ζώα και προορίζονται για χρήση σε ζωοτροφές ζώων υδατοκαλλιέργειας πρέπει να προέρχονται από σφαγεία στα οποία δεν σφάζονται μηρυκαστικά και από εργαστήρια τεμαχισμού στα οποία δεν αποστεώνεται ούτε τεμαχίζεται κρέας μηρυκαστικών. Το στοιχείο α) προβλέπει παρέκκλιση από την εν λόγω απαίτηση για τα σφαγεία που εφαρμόζουν αποτελεσματικά μέτρα για την πρόληψη της διασταυρούμενης μόλυνσης μεταξύ των υποπροϊόντων μηρυκαστικών και μη μηρυκαστικών ζώων και τα οποία έχουν επιθεωρηθεί και εγκριθεί σε αυτή τη βάση από την αρμόδια αρχή.
               
            
                  (21)
               
               
                  Προκειμένου να δοθεί μεγαλύτερη ελευθερία όσον αφορά τα είδη των πρώτων υλών που χρησιμοποιούνται για την παραγωγή μεταποιημένης ζωικής πρωτεΐνης μη μηρυκαστικών ζώων η οποία προορίζεται για χρήση σε ζωοτροφές ζώων υδατοκαλλιέργειας ή για εξαγωγή, είναι σκόπιμο να τροποποιηθεί το στοιχείο α) του τμήματος Δ του κεφαλαίου IV του παραρτήματος IV του κανονισμού (ΕΚ) αριθ. 999/2001 ώστε να επιτραπεί η χρήση ζωικών υποπροϊόντων προερχόμενων από εγκαταστάσεις που δεν είναι σφαγεία ή εργαστήρια τεμαχισμού, υπό την προϋπόθεση ότι αυτές οι εγκαταστάσεις ασχολούνται αποκλειστικά με τον χειρισμό υλικών από μη μηρυκαστικά ζώα ή έχουν εγκριθεί από την αρμόδια αρχή κατόπιν επιτόπιας επιθεώρησης, με βάση τις ίδιες απαιτήσεις διοχέτευσης με εκείνες που προβλέπονται στην υφιστάμενη παρέκκλιση για τα σφαγεία, δεδομένου ότι οι εν λόγω απαιτήσεις διοχέτευσης παρέχουν τις αναγκαίες εγγυήσεις ότι αποφεύγεται και ελέγχεται η διασταυρούμενη μόλυνση. Είναι επίσης σκόπιμο να επεκταθεί στα εργαστήρια τεμαχισμού η παρέκκλιση που ισχύει για τα σφαγεία, υπό την προϋπόθεση ότι εφαρμόζονται οι ίδιες απαιτήσεις διοχέτευσης. Επομένως, το τμήμα Δ του κεφαλαίου IV του παραρτήματος IV του κανονισμού (ΕΚ) αριθ. 999/2001 θα πρέπει να τροποποιηθεί ανάλογα.
               
            
                  (22)
               
               
                  Το στοιχείο β) του τμήματος Α του κεφαλαίου IV του παραρτήματος IV του κανονισμού (ΕΚ) αριθ. 999/2001 προβλέπει ότι το συνοδευτικό εμπορικό έγγραφο ή το υγειονομικό πιστοποιητικό και οποιαδήποτε συσκευασία ιχθυαλεύρων και σύνθετων ζωοτροφών που περιέχουν ιχθυάλευρα πρέπει να φέρουν την ένδειξη «περιέχει ιχθυάλευρα — να μη χορηγείται σε μηρυκαστικά». Ωστόσο, το εμπορικό έγγραφο ή το υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009 δεν απαιτείται για τις σύνθετες ζωοτροφές. Ως εκ τούτου, είναι σκόπιμο να τροποποιηθεί το στοιχείο β) του τμήματος Α του κεφαλαίου IV του παραρτήματος IV του κανονισμού (ΕΚ) αριθ. 999/2001 για να διευκρινιστεί ότι, για τις σύνθετες ζωοτροφές που περιέχουν ιχθυάλευρα, η φράση «περιέχει ιχθυάλευρα — να μη χορηγείται σε μηρυκαστικά» θα πρέπει να προστίθεται μόνο στην ετικέτα των σύνθετων ζωοτροφών. Το τμήμα Β, το στοιχείο δ) του τμήματος Γ και το στοιχείο ε) του τμήματος Δ του κεφαλαίου IV του παραρτήματος IV του κανονισμού (ΕΚ) αριθ. 999/2001 θα πρέπει επίσης να τροποποιηθούν ως προς το θέμα αυτό.
               
            
                  (23)
               
               
                  Το τμήμα Γ του κεφαλαίου V του παραρτήματος IV του κανονισμού (ΕΚ) αριθ. 999/2001 απαγορεύει την παραγωγή ζωοτροφών για εκτρεφόμενα ζώα άλλα από τα γουνοφόρα ζώα σε εγκαταστάσεις παραγωγής τροφών για ζώα συντροφιάς ή ζωοτροφών για γουνοφόρα ζώα οι οποίες περιέχουν προϊόντα μηρυκαστικών των οποίων απαγορεύεται η χρήση σε ζωοτροφές για εκτρεφόμενα ζώα άλλα από τα γουνοφόρα. Παρόμοια απαγόρευση θα πρέπει να θεσπιστεί για τις εγκαταστάσεις παραγωγής τροφών για ζώα συντροφιάς ή ζωοτροφών για γουνοφόρα ζώα οι οποίες περιέχουν μεταποιημένη ζωική πρωτεΐνη μη μηρυκαστικών, εκτός από ιχθυάλευρα, προκειμένου να διασφαλίζεται η απουσία διασταυρούμενης μόλυνσης των ζωοτροφών για εκτρεφόμενα ζώα εκτός των γουνοφόρων ζώων ή για ζώα υδατοκαλλιέργειας με προϊόντα των οποίων η χρήση σε αυτές τις ζωοτροφές απαγορεύεται. Επομένως, το τμήμα Γ του κεφαλαίου V του παραρτήματος IV του κανονισμού (ΕΚ) αριθ. 999/2001 θα πρέπει να τροποποιηθεί ανάλογα.
               
            
                  (24)
               
               
                  Το σημείο 1 του τμήματος Ε του κεφαλαίου V του παραρτήματος IV του κανονισμού (ΕΚ) αριθ. 999/2001 απαγορεύει την εξαγωγή μεταποιημένης ζωικής πρωτεΐνης προερχόμενης από μηρυκαστικά. Η απαίτηση αυτή αποσκοπούσε αρχικά στον έλεγχο της εξάπλωσης της σπογγώδους εγκεφαλοπάθειας των βοοειδών (ΣΕΒ) σε μια χρονική περίοδο κατά την οποία η ΣΕΒ είχε τη μορφή επιδημίας στην Ένωση και η Ευρώπη ήταν το μέρος του πλανήτη που μαστιζόταν κατά κύριο λόγο από την επιδημία. Έκτοτε όμως η κατάσταση ως προς τη ΣΕΒ στην Ένωση έχει βελτιωθεί σημαντικά. Το 2015 αναφέρθηκαν πέντε κρούσματα ΣΕΒ στην Ένωση, έναντι 2 166 κρουσμάτων το 2001. Αυτή η βελτίωση της κατάστασης ως προς τη ΣΕΒ στην Ένωση αντικατοπτρίζεται στο γεγονός ότι σήμερα αναγνωρίζεται καθεστώς αμελητέου κινδύνου ΣΕΒ σε 23 κράτη μέλη, σύμφωνα με την απόφαση 2007/453/ΕΚ της Επιτροπής (7), με βάση το καθεστώς κινδύνου ΣΕΒ που αναγνωρίζεται σε διεθνές επίπεδο από τον Παγκόσμιο Οργανισμό για την Υγεία των Ζώων (OIE).
               
            
                  (25)
               
               
                  Η απαγόρευση των εξαγωγών μεταποιημένης ζωικής πρωτεΐνης προερχόμενης από μηρυκαστικά πρέπει, ως εκ τούτου, να καταργηθεί και να αντικατασταθεί από ειδικές προϋποθέσεις που πρέπει να πληρούνται, προκειμένου να μειωθούν οι επιβαρύνσεις για το εμπόριο και να επιτευχθεί μεγαλύτερη αναλογικότητα σε σχέση με την υφιστάμενη επιδημιολογική κατάσταση ως προς τη ΣΕΒ. Οι εν λόγω προϋποθέσεις θα πρέπει να επιδιώκουν κυρίως να διασφαλίσουν ότι τα εξαγόμενα προϊόντα δεν περιέχουν κρεατοστεάλευρα, η εξαγωγή των οποίων δεν επιτρέπεται από το άρθρο 43 παράγραφος 3 του κανονισμού (ΕΚ) αριθ. 1069/2009. Επειδή τα κρεατοστεάλευρα ενδέχεται να περιέχουν υλικά ειδικού κινδύνου ή να προέρχονται από ζώα τα οποία έχουν πεθάνει ή θανατωθεί για λόγους άλλους από τη σφαγή για κατανάλωση από τον άνθρωπο, τα κρεατοστεάλευρα ενέχουν υψηλότερο κίνδυνο μετάδοσης ΣΕΒ και, συνεπώς, δεν θα πρέπει να εξάγονται.
               
            
                  (26)
               
               
                  Προκειμένου να διασφαλιστεί ότι η εξαγόμενη μεταποιημένη ζωική πρωτεΐνη που προέρχεται από μηρυκαστικά δεν περιέχει κρεατοστεάλευρα και δεν χρησιμοποιείται για άλλους σκοπούς πέραν εκείνων που επιτρέπονται από την ενωσιακή νομοθεσία, η μεταποιημένη ζωική πρωτεΐνη από μηρυκαστικά θα πρέπει να μεταφέρεται μέσα σε σφραγισμένους περιέκτες απευθείας από τη μονάδα μεταποίησης μέχρι το σημείο εξόδου από την Ένωση, το οποίο θα πρέπει να είναι ένας από τους συνοριακούς σταθμούς ελέγχου που παρατίθενται στο παράρτημα I της απόφασης 2009/821/ΕΚ της Επιτροπής (8), προκειμένου να είναι δυνατή η διενέργεια επίσημων ελέγχων. Αυτοί οι επίσημοι έλεγχοι θα πρέπει να διενεργούνται με τις υφιστάμενες διαδικασίες επίσημου ελέγχου, ιδιαίτερα ως προς το εμπορικό έγγραφο σύμφωνα με το υπόδειγμα που καθορίζεται στο σημείο 6 του κεφαλαίου ΙΙΙ του παραρτήματος VIII του κανονισμού (ΕΕ) αριθ. 142/2011 και την επικοινωνία μεταξύ των αρμόδιων αρχών μέσω του ενοποιημένου μηχανογραφικού κτηνιατρικού συστήματος (Traces) που καθιερώθηκε με την απόφαση 2004/292/ΕΚ της Επιτροπής (9).
               
            
                  (27)
               
               
                  Σύμφωνα με το άρθρο 24 του κανονισμού (ΕΚ) αριθ. 1069/2009, η μονάδα μεταποίησης πρέπει να διαθέτει έγκριση μεταποίησης υλικών της κατηγορίας 3 και, σύμφωνα με το άρθρο 45 του εν λόγω κανονισμού, πρέπει να υποβάλλεται σε τακτικούς επίσημους ελέγχους, συμπεριλαμβανομένων, στην περίπτωση που η μονάδα μεταποίησης διαθέτει επίσης έγκριση για τη μεταποίηση υλικών της κατηγορίας 1 και/ή 2, και ελέγχων όσον αφορά τη μόνιμη σήμανση των υλικών της κατηγορίας 1 και 2 που απαιτείται από τις διατάξεις του εν λόγω κανονισμού.
               
            
                  (28)
               
               
                  Το σημείο 2 του τμήματος Ε του κεφαλαίου V του παραρτήματος IV του κανονισμού (ΕΚ) αριθ. 999/2001 προβλέπει ότι η παραγωγή σύνθετων ζωοτροφών οι οποίες περιέχουν μεταποιημένες ζωικές πρωτεΐνες προερχόμενες από μη μηρυκαστικά ζώα και οι οποίες προορίζονται για εξαγωγή υπόκειται σε ορισμένες απαιτήσεις, και παραπέμπει κυρίως στο στοιχείο ε) του τμήματος Α του κεφαλαίου V του παραρτήματος IV του εν λόγω κανονισμού, το οποίο με τη σειρά του παραπέμπει στο τμήμα Δ του κεφαλαίου IV του ίδιου παραρτήματος. Δεδομένου ότι οι εν λόγω παραπομπές έχουν οδηγήσει σε αποκλίνουσες ερμηνείες, είναι σκόπιμο να αναδιατυπωθεί το σημείο 2 του τμήματος Ε του κεφαλαίου V του παραρτήματος IV του κανονισμού (ΕΚ) αριθ. 999/2001 προκειμένου να διευκρινιστούν οι απαιτήσεις που ισχύουν για την παραγωγή μεταποιημένων ζωικών πρωτεϊνών που προέρχονται από μη μηρυκαστικά ή σύνθετων ζωοτροφών που περιέχουν τέτοιες πρωτεΐνες, οι οποίες προορίζονται για εξαγωγή από την Ένωση.
               
            
                  (29)
               
               
                  Ειδικότερα, η παραπομπή, στο σημείο 2 στοιχείο β) του τμήματος Ε του κεφαλαίου V του παραρτήματος IV του κανονισμού (ΕΚ) αριθ. 999/2001, το οποίο αφορά τις εξαγωγές σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από μη μηρυκαστικά, προς το στοιχείο δ) του τμήματος Δ του κεφαλαίου IV του ίδιου παραρτήματος, το οποίο αφορά την παραγωγή σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από μη μηρυκαστικά για τη διατροφή ζώων υδατοκαλλιέργειας, δεν καλύπτει όλες τις περιπτώσεις. Ενώ το στοιχείο δ) του τμήματος Δ του κεφαλαίου IV του παραρτήματος IV του κανονισμού (ΕΚ) αριθ. 999/2001 επιβάλλει στις εγκαταστάσεις παραγωγής σύνθετων ζωοτροφών να ασχολούνται αποκλειστικά με την παρασκευή ζωοτροφών για ζώα υδατοκαλλιέργειας ή να λάβουν έγκριση με βάση τα μέτρα που λαμβάνονται για την αποφυγή της διασταυρούμενης μόλυνσης μεταξύ των ζωοτροφών που προορίζονται για ζώα υδατοκαλλιέργειας και των ζωοτροφών που προορίζονται για άλλα εκτρεφόμενα ζώα, στην περίπτωση των εξαγωγών το παράρτημα IV του κανονισμού (ΕΚ) αριθ. 999/2001 δεν περιορίζει τα είδη στα οποία μπορεί να χορηγηθεί η εξαγόμενη σύνθετη ζωοτροφή στην τρίτη χώρα. Η διασταυρούμενη μόλυνση που πρέπει να αντιμετωπίζεται σε αυτή την περίπτωση αφορά επομένως τις εξαγόμενες σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από μη μηρυκαστικά και τις ζωοτροφές που προορίζονται για άλλα εκτρεφόμενα ζώα εκτός των ζώων υδατοκαλλιέργειας που πρόκειται να διατεθούν στην αγορά της Ένωσης. Επομένως, το σημείο 2 του τμήματος Ε του κεφαλαίου V του παραρτήματος IV του κανονισμού (ΕΚ) αριθ. 999/2001 θα πρέπει να τροποποιηθεί ανάλογα.
               
            
                  (30)
               
               
                  Οι τροποποιήσεις που περιγράφονται στις ανωτέρω αιτιολογικές σκέψεις και αφορούν 1) την αποθήκευση ορισμένων πρώτων υλών ζωοτροφών και σύνθετων ζωοτροφών· 2) την παραγωγή μεταποιημένης ζωικής πρωτεΐνης από εκτρεφόμενα έντομα και την παραγωγή σύνθετων ζωοτροφών που περιέχουν τέτοια πρωτεΐνη· 3) την εξαγωγή σύνθετων ζωοτροφών που περιέχουν μεταποιημένη ζωική πρωτεΐνη από μη μηρυκαστικά ζώα· και 4) τη χρήση πρώτων υλών από άλλες εγκαταστάσεις εκτός των σφαγείων και των εργαστηρίων τεμαχισμού για την παρασκευή μεταποιημένης ζωικής πρωτεΐνης από μη μηρυκαστικά ζώα περιλαμβάνουν απαιτήσεις με βάση τις οποίες θα πρέπει οι αρμόδιες αρχές των κρατών μελών να καταχωρίζουν ή να αδειοδοτούν ορισμένες εγκαταστάσεις. Το τμήμα Α του κεφαλαίου V του παραρτήματος IV του κανονισμού (ΕΚ) αριθ. 999/2001 θα πρέπει επομένως να τροποποιηθεί ώστε να συμπεριληφθεί η υποχρέωση των κρατών μελών να τηρούν και να δημοσιοποιούν ενημερωμένους καταλόγους των εν λόγω εγκαταστάσεων.
               
            
                  (31)
               
               
                  Προκειμένου να περιοριστεί η επιβάρυνση για τις αρμόδιες αρχές, κατάλογοι επιχειρήσεων θα πρέπει να δημοσιεύονται μόνο στις περιπτώσεις όπου αυτό είναι απαραίτητο προκειμένου οι υπεύθυνοι των επιχειρήσεων να γνωρίζουν ποιοι υποψήφιοι προμηθευτές ικανοποιούν τις απαιτήσεις του παραρτήματος IV του κανονισμού (ΕΚ) αριθ. 999/2001 και προκειμένου οι αρμόδιες αρχές να ελέγχουν την τήρηση αυτών των απαιτήσεων κατά μήκος της αλυσίδας παραγωγής. Το τμήμα Α του κεφαλαίου V του παραρτήματος IV θα πρέπει επομένως να τροποποιηθεί ώστε να εξαιρεθούν οι κατάλογοι κατ' οίκον παρασκευαστών από την υποχρέωση δημοσιοποίησης.
               
            
                  (32)
               
               
                  Δεδομένου ότι τα κράτη μέλη και οι υπεύθυνοι των επιχειρήσεων χρειάζονται επαρκή χρόνο για να προσαρμοστούν στις τροποποιήσεις που επιφέρει ο παρών κανονισμός στο τμήμα A του κεφαλαίου III όσον αφορά την αποθήκευση ορισμένων ασυσκεύαστων πρώτων υλών ζωοτροφών και σύνθετων ζωοτροφών, καθώς και στα τμήματα Α, Β και Γ του κεφαλαίου V του παραρτήματος IV του κανονισμού (ΕΚ) αριθ. 999/2001 όσον αφορά τους καταλόγους των εγκαταστάσεων που παράγουν σύμφωνα με ορισμένες απαιτήσεις του παραρτήματος IV του κανονισμού (ΕΚ) αριθ. 999/2001, όσον αφορά την αποθήκευση των ζωοτροφών οι οποίες περιέχουν προϊόντα που προέρχονται από μηρυκαστικά και όσον αφορά την παραγωγή τροφών για ζώα συντροφιάς που περιέχουν μεταποιημένη ζωική πρωτεΐνη προερχόμενη από μη μηρυκαστικά, οι αλλαγές αυτές θα πρέπει να εφαρμοστούν από την 1η Ιανουαρίου 2018.
               
            
                  (33)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα παραρτήματα I και IV του κανονισμού (ΕΚ) αριθ. 999/2001 τροποποιούνται σύμφωνα με το παράρτημα I του παρόντος κανονισμού.
      Άρθρο 2
      Τα παραρτήματα X, XIV και XV του κανονισμού (ΕΕ) αριθ. 142/2011 τροποποιούνται σύμφωνα με το παράρτημα II του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιουλίου 2017.
      Ωστόσο, οι ακόλουθες τροποποιήσεις στο παράρτημα IV του κανονισμού (ΕΚ) αριθ. 999/2001 με τον παρόντα κανονισμό ισχύουν από την 1η Ιανουαρίου 2018:
      
                  α)
               
               
                  οι τροποποιήσεις του τμήματος Α του κεφαλαίου ΙΙΙ του παραρτήματος IV του κανονισμού (ΕΚ) αριθ. 999/2001 με το σημείο 2 στοιχείο β) σημείο i) του παραρτήματος I του παρόντος κανονισμού· και
               
            
                  β)
               
               
                  οι τροποποιήσεις των τμημάτων Α, Β και Γ του κεφαλαίου V του παραρτήματος IV του κανονισμού (ΕΚ) αριθ. 999/2001 με το σημείο 2 στοιχείο δ) σημείο i) του παραρτήματος I του παρόντος κανονισμού.
               
            
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 24 Μαΐου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 147 της 31.5.2001, σ. 1.
      
         (2)  ΕΕ L 300 της 14.11.2009, σ. 1.
      
         (3)  Scientific Opinion on a Risk profile related to production and consumption of insects as food and feed (Επιστημονική γνώμη σχετικά με τις μορφές κινδύνων που συνδέονται με την παραγωγή και την κατανάλωση εντόμων ως τροφίμων και ζωοτροφών), The EFSA Journal (2015)·13(10):4257.
      
         (4)  Κανονισμός (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΟΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (ΕΕ L 229 της 1.9.2009, σ. 1).
      
         (5)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
      
         (6)  Κανονισμός (ΕΕ) 2016/1396 της Επιτροπής, της 18ης Αυγούστου 2016, σχετικά με την τροποποίηση ορισμένων παραρτημάτων του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 225 της 19.8.2016, σ. 76).
      
         (7)  Απόφαση 2007/453/ΕΚ της Επιτροπής, της 29ης Ιουνίου 2007, για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιφέρειές τους ως προς τη ΣΕΒ με βάση τον κίνδυνο εκδήλωσης ΣΕΒ (ΕΕ L 172 της 30.6.2007, σ. 84).
      
         (8)  Απόφαση 2009/821/ΕΚ της Επιτροπής, της 28ης Σεπτεμβρίου 2009, για την κατάρτιση καταλόγου εγκεκριμένων συνοριακών σταθμών ελέγχου, τη θέσπιση ορισμένων κανόνων σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και τη θέσπιση των κτηνιατρικών μονάδων στο Traces (ΕΕ L 296 της 12.11.2009, σ. 1).
      
         (9)  Απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (ΕΕ L 94 της 31.3.2004, σ. 63).
      
         ΠΑΡΑΡΤΗΜΑ I
         Τα παραρτήματα I και IV του κανονισμού (ΕΚ) αριθ. 999/2001 τροποποιούνται ως εξής:
         
                     1)
                  
                  
                     Το παράρτημα I τροποποιείται ως εξής:
                     
                                 α)
                              
                              
                                 στο σημείο 1 στοιχείο δ), προστίθεται το ακόλουθο σημείο iv):
                                 
                                             «iv)
                                          
                                          
                                             “ετικέτα” στο άρθρο 3 παράγραφος 2 στοιχείο κ)·»·
                                          
                                       
                           
                                 β)
                              
                              
                                 στο σημείο 2 προστίθενται τα ακόλουθα στοιχεία:
                                 «ιγ)   “εκτρεφόμενα έντομα”: εκτρεφόμενα ζώα κατά τον ορισμό του άρθρου 3 σημείο 6) στοιχείο α) του κανονισμού (ΕΚ) αριθ. 1069/2009 τα οποία ανήκουν σε είδη εντόμων που έχουν εγκριθεί για την παραγωγή μεταποιημένης ζωικής πρωτεΐνης σύμφωνα με το σημείο 2 του μέρους Α του τμήματος 1 του κεφαλαίου ΙΙ του παραρτήματος X του κανονισμού (ΕΕ) αριθ. 142/2011·
                                 ιδ)   “κατ' οίκον παρασκευαστές”: κτηνοτρόφοι που αναμειγνύουν σύνθετες ζωοτροφές για αποκλειστική χρήση στη δική τους εκμετάλλευση.».
                              
                           
               
                     2)
                  
                  
                     Το παράρτημα IV τροποποιείται ως εξής:
                     
                                 α)
                              
                              
                                 στο κεφάλαιο II, το στοιχείο γ) αντικαθίσταται από το ακόλουθο κείμενο:
                                 
                                             «γ)
                                          
                                          
                                             σε ζώα υδατοκαλλιέργειας, οι ακόλουθες πρώτες ύλες ζωοτροφών και σύνθετες ζωοτροφές:
                                             
                                                         i)
                                                      
                                                      
                                                         μεταποιημένες ζωικές πρωτεΐνες που προέρχονται από μη μηρυκαστικά, εκτός από ιχθυάλευρα και εκτός από μεταποιημένες ζωικές πρωτεΐνες που προέρχονται από εκτρεφόμενα έντομα, και σύνθετες ζωοτροφές που περιέχουν τέτοιες μεταποιημένες ζωικές πρωτεΐνες, οι οποίες παράγονται, διατίθενται στην αγορά και χρησιμοποιούνται σύμφωνα με τους γενικούς όρους που καθορίζονται στο κεφάλαιο III, καθώς και τους ειδικούς όρους που καθορίζονται στο τμήμα Δ του κεφαλαίου IV·
                                                      
                                                   
                                                         ii)
                                                      
                                                      
                                                         μεταποιημένες ζωικές πρωτεΐνες που προέρχονται από εκτρεφόμενα έντομα και σύνθετες ζωοτροφές που περιέχουν τέτοιες μεταποιημένες ζωικές πρωτεΐνες, οι οποίες παράγονται, διατίθενται στην αγορά και χρησιμοποιούνται σύμφωνα με τους γενικούς όρους που καθορίζονται στο κεφάλαιο III, καθώς και τους ειδικούς όρους που καθορίζονται στο τμήμα ΣΤ του κεφαλαίου IV·»·
                                                      
                                                   
                                       
                           
                                 β)
                              
                              
                                 το κεφάλαιο III τροποποιείται ως εξής:
                                 
                                             i)
                                          
                                          
                                             το τμήμα Α αντικαθίσταται από το ακόλουθο κείμενο:
                                             
                                                «ΤΜΗΜΑ Α
                                             
                                             
                                                
                                                   Μεταφορά και αποθήκευση πρώτων υλών ζωοτροφών και σύνθετων ζωοτροφών που προορίζονται να χρησιμοποιηθούν για τη διατροφή εκτρεφόμενων μη μηρυκαστικών ζώων
                                                
                                             
                                             
                                                      
                                                         1.
                                                      
                                                      
                                                         Τα ακόλουθα προϊόντα που προορίζονται να χρησιμοποιηθούν για τη διατροφή εκτρεφόμενων μη μηρυκαστικών ζώων μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών που προορίζονται για μηρυκαστικά:
                                                         
                                                                     α)
                                                                  
                                                                  
                                                                     ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά, συμπεριλαμβανομένων των ιχθυαλεύρων και της μεταποιημένης ζωικής πρωτεΐνης που προέρχεται από εκτρεφόμενα έντομα·
                                                                  
                                                               
                                                                     β)
                                                                  
                                                                  
                                                                     ασυσκεύαστο όξινο φωσφορικό ασβέστιο και φωσφορικό ασβέστιο ζωικής προέλευσης·
                                                                  
                                                               
                                                                     γ)
                                                                  
                                                                  
                                                                     ασυσκεύαστα προϊόντα αίματος που προέρχονται από μη μηρυκαστικά·
                                                                  
                                                               
                                                                     δ)
                                                                  
                                                                  
                                                                     ασυσκεύαστες σύνθετες ζωοτροφές οι οποίες περιέχουν τις πρώτες ύλες ζωοτροφών που απαριθμούνται στα στοιχεία α), β) και γ).
                                                                  
                                                               Τα αρχεία που καταγράφουν λεπτομερώς τον τύπο προϊόντων που μεταφέρθηκαν ή που αποθηκεύτηκαν σε μονάδα αποθήκευσης διατηρούνται στη διάθεση της αρμόδιας αρχής για τουλάχιστον δύο έτη.
                                                      
                                                   
                                                      
                                                         2.
                                                      
                                                      
                                                         Κατά παρέκκλιση από το σημείο 1, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση των προϊόντων που αναφέρονται στο εν λόγω σημείο μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών που προορίζονται για μηρυκαστικά, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                         Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.
                                                      
                                                   
                                                      
                                                         3.
                                                      
                                                      
                                                         Οι εγκαταστάσεις αποθήκευσης όπου φυλάσσονται, σύμφωνα με το σημείο 2, οι πρώτες ύλες ζωοτροφών και οι σύνθετες ζωοτροφές που απαριθμούνται στο σημείο 1 εγκρίνονται από την αρμόδια αρχή κατόπιν επαλήθευσης της συμμόρφωσής τους με τις απαιτήσεις που ορίζονται στο σημείο 2.
                                                      
                                                   
                                                      
                                                         4.
                                                      
                                                      
                                                         Οι ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά, συμπεριλαμβανομένων των μεταποιημένων ζωικών πρωτεϊνών που προέρχονται από εκτρεφόμενα έντομα αλλά εξαιρουμένου του ιχθυαλεύρου, και οι ασυσκεύαστες σύνθετες ζωοτροφές που περιέχουν τέτοιες μεταποιημένες ζωικές πρωτεΐνες μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας.
                                                      
                                                   
                                                      
                                                         5.
                                                      
                                                      
                                                         Κατά παρέκκλιση από το σημείο 4, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση των προϊόντων που αναφέρονται στο εν λόγω σημείο μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                         Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.»·
                                                      
                                                   
                                       
                                             ii)
                                          
                                          
                                             στο τμήμα Β, το σημείο 3 αντικαθίσταται από το ακόλουθο κείμενο:
                                             
                                                         «3.
                                                      
                                                      
                                                         Κατά παρέκκλιση από το σημείο 1, δεν απαιτείται ειδική άδεια για την παραγωγή πλήρων ζωοτροφών από σύνθετες ζωοτροφές που περιέχουν τα προϊόντα τα οποία απαριθμούνται στο εν λόγω σημείο για τους κατ' οίκον παρασκευαστές, εφόσον συμμορφώνονται προς τους ακόλουθους όρους:
                                                         
                                                                     α)
                                                                  
                                                                  
                                                                     πρέπει να έχουν καταχωριστεί από την αρμόδια αρχή ως παραγωγοί πλήρων ζωοτροφών από σύνθετες ζωοτροφές που περιέχουν τα προϊόντα τα οποία απαριθμούνται στο σημείο 1·
                                                                  
                                                               
                                                                     β)
                                                                  
                                                                  
                                                                     πρέπει να εκτρέφουν μόνο μη μηρυκαστικά ζώα·
                                                                  
                                                               
                                                                     γ)
                                                                  
                                                                  
                                                                     κάθε σύνθετη ζωοτροφή που περιέχει ιχθυάλευρα και χρησιμοποιείται στην παραγωγή της πλήρους ζωοτροφής πρέπει να περιέχει ακατέργαστες πρωτεΐνες σε ποσοστό μικρότερο του 50 %·
                                                                  
                                                               
                                                                     δ)
                                                                  
                                                                  
                                                                     κάθε σύνθετη ζωοτροφή που περιέχει όξινο φωσφορικό ασβέστιο και φωσφορικό ασβέστιο ζωικής προέλευσης και χρησιμοποιείται στην παραγωγή της πλήρους ζωοτροφής πρέπει να περιέχει συνολικό φώσφορο σε ποσοστό μικρότερο του 10 %·
                                                                  
                                                               
                                                                     ε)
                                                                  
                                                                  
                                                                     κάθε σύνθετη ζωοτροφή που περιέχει προϊόντα αίματος που προέρχονται από μη μηρυκαστικά και η οποία χρησιμοποιείται στην παραγωγή της πλήρους ζωοτροφής πρέπει να περιέχει ακατέργαστες πρωτεΐνες σε ποσοστό μικρότερο του 50 %.»·
                                                                  
                                                               
                                                   
                                       
                                             iii)
                                          
                                          
                                             στο τμήμα Γ, το στοιχείο α) αντικαθίσταται από το ακόλουθο κείμενο:
                                             
                                                         «α)
                                                      
                                                      
                                                         μεταποιημένων ζωικών πρωτεϊνών που προέρχονται από μη μηρυκαστικά, συμπεριλαμβανομένων των ιχθυαλεύρων και των μεταποιημένων ζωικών πρωτεϊνών που προέρχονται από εκτρεφόμενα έντομα·»·
                                                      
                                                   
                                       
                                             iv)
                                          
                                          
                                             στο τμήμα Δ, το σημείο 1 στοιχείο α) αντικαθίσταται από το ακόλουθο κείμενο:
                                             
                                                         «α)
                                                      
                                                      
                                                         μεταποιημένες ζωικές πρωτεΐνες που προέρχονται από μη μηρυκαστικά, συμπεριλαμβανομένων των ιχθυαλεύρων και των μεταποιημένων ζωικών πρωτεϊνών που προέρχονται από εκτρεφόμενα έντομα·»·
                                                      
                                                   
                                       
                           
                                 γ)
                              
                              
                                 το κεφάλαιο IV τροποποιείται ως εξής:
                                 
                                             i)
                                          
                                          
                                             στο τμήμα Α, το στοιχείο β) αντικαθίσταται από το ακόλουθο κείμενο:
                                             
                                                         «β)
                                                      
                                                      
                                                         η ένδειξη “ιχθυάλευρα — να μη χρησιμοποιούνται σε ζωοτροφές για μηρυκαστικά, με εξαίρεση τα θηλάζοντα μηρυκαστικά” πρέπει να αναγράφεται εμφανώς στο συνοδευτικό εμπορικό έγγραφο ή στο υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009, κατά περίπτωση, καθώς και στην ετικέτα των ιχθυαλεύρων.
                                                         Η ένδειξη “περιέχει ιχθυάλευρα — να μη χορηγείται σε μηρυκαστικά” πρέπει να αναγράφεται εμφανώς στην ετικέτα των σύνθετων ζωοτροφών που περιέχουν ιχθυάλευρα και προορίζονται για εκτρεφόμενα μη μηρυκαστικά ζώα, εκτός των γουνοφόρων ζώων.»·
                                                      
                                                   
                                       
                                             ii)
                                          
                                          
                                             το τμήμα B αντικαθίσταται από το ακόλουθο κείμενο:
                                             
                                                «ΤΜΗΜΑ B
                                             
                                             
                                                
                                                   Ειδικοί όροι που ισχύουν για τη χρήση όξινου φωσφορικού ασβεστίου και φωσφορικού ασβεστίου ζωικής προέλευσης και σύνθετων ζωοτροφών που περιέχουν τα εν λόγω φωσφορικά άλατα, που προορίζονται να χρησιμοποιηθούν για τη διατροφή εκτρεφόμενων μη μηρυκαστικών ζώων, εκτός των γουνοφόρων ζώων
                                                
                                             
                                             
                                                         α)
                                                      
                                                      
                                                         Η ένδειξη “φωσφορικό ασβέστιο / όξινο φωσφορικό ασβέστιο ζωικής προέλευσης — να μη χρησιμοποιείται σε ζωοτροφές για μηρυκαστικά” πρέπει να αναγράφεται εμφανώς στο συνοδευτικό εμπορικό έγγραφο ή στο υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009, κατά περίπτωση, καθώς και στην ετικέτα του φωσφορικού ασβεστίου / όξινου φωσφορικού ασβεστίου ζωικής προέλευσης.
                                                      
                                                   
                                                         β)
                                                      
                                                      
                                                         Η ένδειξη “περιέχει φωσφορικό ασβέστιο / όξινο φωσφορικό ασβέστιο ζωικής προέλευσης — να μη χορηγείται σε μηρυκαστικά” πρέπει να αναγράφεται εμφανώς στην ετικέτα των σύνθετων ζωοτροφών που περιέχουν φωσφορικό ασβέστιο / όξινο φωσφορικό ασβέστιο ζωικής προέλευσης.»·
                                                      
                                                   
                                       
                                             iii)
                                          
                                          
                                             στο τμήμα Γ, το πρώτο εδάφιο του στοιχείου γ) αντικαθίσταται από το ακόλουθο κείμενο:
                                             
                                                         «γ)
                                                      
                                                      
                                                         Τα προϊόντα αίματος παράγονται σε μονάδες μεταποίησης οι οποίες μεταποιούν αποκλειστικά αίμα μη μηρυκαστικών και οι οποίες έχουν καταχωριστεί από την αρμόδια αρχή ως μονάδες μεταποίησης αίματος αποκλειστικά μη μηρυκαστικών.»·
                                                      
                                                   
                                       
                                             iv)
                                          
                                          
                                             στο τμήμα Γ, το στοιχείο δ) αντικαθίσταται από το ακόλουθο κείμενο:
                                             
                                                         «δ)
                                                      
                                                      
                                                         Η ένδειξη “προϊόντα αίματος μη μηρυκαστικών — να μη χρησιμοποιούνται σε ζωοτροφές για μηρυκαστικά” πρέπει να αναγράφεται εμφανώς στο συνοδευτικό εμπορικό έγγραφο ή στο υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009, κατά περίπτωση, καθώς και στην ετικέτα των προϊόντων αίματος που προέρχονται από μη μηρυκαστικά.
                                                         Η ένδειξη “περιέχει προϊόντα αίματος μη μηρυκαστικών — να μη χορηγείται σε μηρυκαστικά” πρέπει να αναγράφεται σαφώς στην ετικέτα των σύνθετων ζωοτροφών που περιέχουν προϊόντα αίματος που προέρχονται από μη μηρυκαστικά.»·
                                                      
                                                   
                                       
                                             v)
                                          
                                          
                                             στο τμήμα Δ, ο τίτλος του εν λόγω τμήματος, η εισαγωγική φράση του πρώτου εδαφίου και το στοιχείο α) αντικαθίστανται από το ακόλουθο κείμενο:
                                             
                                                «ΤΜΗΜΑ Δ
                                             
                                             
                                                
                                                   Ειδικοί όροι που ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από μη μηρυκαστικά, εκτός από τα ιχθυάλευρα και εκτός από τις μεταποιημένες ζωικές πρωτεΐνες που προέρχονται από εκτρεφόμενα έντομα, και σύνθετων ζωοτροφών που περιέχουν τέτοιες πρωτεΐνες, που προορίζονται να χρησιμοποιηθούν για τη διατροφή ζώων υδατοκαλλιέργειας
                                                
                                             
                                             Οι ακόλουθοι ειδικοί όροι ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από μη μηρυκαστικά, εκτός από τα ιχθυάλευρα και εκτός από τις μεταποιημένες ζωικές πρωτεΐνες που προέρχονται από εκτρεφόμενα έντομα, και σύνθετων ζωοτροφών που περιέχουν τέτοιες πρωτεΐνες, που προορίζονται να χρησιμοποιηθούν για τη διατροφή ζώων υδατοκαλλιέργειας:
                                             
                                                      
                                                         α)
                                                      
                                                      
                                                         Τα ζωικά υποπροϊόντα που προορίζονται να χρησιμοποιηθούν για την παραγωγή των μεταποιημένων ζωικών πρωτεϊνών που αναφέρονται στο παρόν τμήμα προέρχονται από:
                                                         
                                                                     i)
                                                                  
                                                                  
                                                                     σφαγεία στα οποία δεν σφάζονται μηρυκαστικά και τα οποία έχουν καταχωριστεί από την αρμόδια αρχή ως σφαγεία όπου δεν σφάζονται μηρυκαστικά· ή
                                                                  
                                                               
                                                                     ii)
                                                                  
                                                                  
                                                                     εργαστήρια τεμαχισμού στα οποία δεν αποστεώνεται ούτε τεμαχίζεται κρέας μηρυκαστικών και τα οποία έχουν καταχωριστεί από την αρμόδια αρχή ως εργαστήρια όπου δεν αποστεώνεται ούτε τεμαχίζεται κρέας μηρυκαστικών· ή
                                                                  
                                                               
                                                                     iii)
                                                                  
                                                                  
                                                                     άλλες εγκαταστάσεις εκτός από αυτές που αναφέρονται στο σημείο i) ή ii) στις οποίες δεν γίνεται χειρισμός προϊόντων μηρυκαστικών και οι οποίες έχουν καταχωριστεί από την αρμόδια αρχή ως εγκαταστάσεις στις οποίες δεν γίνεται χειρισμός προϊόντων μηρυκαστικών.
                                                                  
                                                               Κατά παρέκκλιση από αυτόν τον ειδικό όρο, η αρμόδια αρχή μπορεί να επιτρέψει τη σφαγή μηρυκαστικών σε σφαγείο που παράγει ζωικά υποπροϊόντα μη μηρυκαστικών τα οποία προορίζονται για την παραγωγή των μεταποιημένων ζωικών πρωτεϊνών που αναφέρονται στο παρόν τμήμα, και τον χειρισμό προϊόντων μηρυκαστικών σε εργαστήριο τεμαχισμού ή άλλη εγκατάσταση που παράγει ζωικά υποπροϊόντα μη μηρυκαστικών τα οποία προορίζονται για την παραγωγή των μεταποιημένων ζωικών πρωτεϊνών που αναφέρονται στο παρόν τμήμα.
                                                         Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιτόπιας επιθεώρησης, για την αποτελεσματικότητα των μέτρων που αποσκοπούν στην πρόληψη της διασταυρούμενης μόλυνσης μεταξύ των υποπροϊόντων μηρυκαστικών και μη μηρυκαστικών.
                                                         Τα μέτρα αυτά περιλαμβάνουν τις ακόλουθες ελάχιστες απαιτήσεις:
                                                         
                                                                     i)
                                                                  
                                                                  
                                                                     η σφαγή των μη μηρυκαστικών πρέπει να πραγματοποιείται σε γραμμές που διαχωρίζονται φυσικά από τις γραμμές που χρησιμοποιούνται για τη σφαγή των μηρυκαστικών·
                                                                  
                                                               
                                                                     ii)
                                                                  
                                                                  
                                                                     ο χειρισμός των προϊόντων μη μηρυκαστικών πρέπει να πραγματοποιείται σε γραμμές παραγωγής που διαχωρίζονται φυσικά από τις γραμμές που χρησιμοποιούνται για τον χειρισμό των προϊόντων μηρυκαστικών·
                                                                  
                                                               
                                                                     iii)
                                                                  
                                                                  
                                                                     οι εγκαταστάσεις συλλογής, αποθήκευσης, μεταφοράς και συσκευασίας των ζωικών υποπροϊόντων που προέρχονται από μη μηρυκαστικά πρέπει να είναι ξεχωριστές από εκείνες που χρησιμοποιούνται για τα ζωικά υποπροϊόντα που προέρχονται από μηρυκαστικά·
                                                                  
                                                               
                                                                     iv)
                                                                  
                                                                  
                                                                     πρέπει να διενεργείται τακτική δειγματοληψία και ανάλυση των ζωικών υποπροϊόντων που προέρχονται από μη μηρυκαστικά για την ανίχνευση της παρουσίας πρωτεϊνών μηρυκαστικών. Η μέθοδος ανάλυσης που χρησιμοποιείται πρέπει να είναι επιστημονικά επικυρωμένη για τον σκοπό αυτό. Η συχνότητα της δειγματοληψίας και της ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που αυτός εφαρμόζει με βάση τις αρχές HACCP.»·
                                                                  
                                                               
                                                   
                                       
                                             vi)
                                          
                                          
                                             στο τμήμα Δ, το πρώτο εδάφιο του στοιχείου γ) αντικαθίσταται από το ακόλουθο κείμενο:
                                             
                                                         «γ)
                                                      
                                                      
                                                         Οι μεταποιημένες ζωικές πρωτεΐνες που αναφέρονται στο παρόν τμήμα παράγονται σε μονάδες μεταποίησης οι οποίες ασχολούνται αποκλειστικά με τη μεταποίηση ζωικών υποπροϊόντων μη μηρυκαστικών τα οποία λαμβάνονται από τα σφαγεία, τα εργαστήρια τεμαχισμού ή τις άλλες εγκαταστάσεις που αναφέρονται στο στοιχείο α). Οι εν λόγω μονάδες μεταποίησης καταχωρίζονται από την αρμόδια αρχή ως μονάδες που μεταποιούν ζωικά υποπροϊόντα μη μηρυκαστικών αποκλειστικά.»·
                                                      
                                                   
                                       
                                             vii)
                                          
                                          
                                             στο τμήμα Δ, στο δεύτερο εδάφιο του στοιχείου δ), η εισαγωγική φράση του σημείου i) αντικαθίσταται από το ακόλουθο κείμενο:
                                             
                                                         «i)
                                                      
                                                      
                                                         η παραγωγή σύνθετων ζωοτροφών που περιέχουν τις μεταποιημένες ζωικές πρωτεΐνες οι οποίες αναφέρονται στο παρόν τμήμα και οι οποίες προορίζονται για ζώα υδατοκαλλιέργειας σε εγκαταστάσεις που παράγουν επίσης σύνθετες ζωοτροφές που προορίζονται για άλλα εκτρεφόμενα ζώα, εκτός των γουνοφόρων ζώων, μπορεί να επιτραπεί από την αρμόδια αρχή κατόπιν επιτόπου επιθεώρησης, υπό την προϋπόθεση ότι τηρούνται οι ακόλουθοι όροι:»·
                                                      
                                                   
                                       
                                             viii)
                                          
                                          
                                             στο τμήμα Δ, το στοιχείο δ) σημείο ii) και το στοιχείο ε) αντικαθίστανται από το ακόλουθο κείμενο:
                                             
                                                         «ii)
                                                      
                                                      
                                                         δεν απαιτείται ειδική άδεια για την παραγωγή πλήρων ζωοτροφών από σύνθετες ζωοτροφές οι οποίες περιέχουν τις μεταποιημένες ζωικές πρωτεΐνες που αναφέρονται στο παρόν τμήμα για τους κατ' οίκον παρασκευαστές που πληρούν τις ακόλουθες προϋποθέσεις:
                                                         
                                                                     —
                                                                  
                                                                  
                                                                     έχουν καταχωριστεί από την αρμόδια αρχή ως παραγωγοί πλήρων ζωοτροφών από σύνθετες ζωοτροφές οι οποίες περιέχουν μεταποιημένες ζωικές πρωτεΐνες που προέρχονται από μη μηρυκαστικά, εκτός από τα ιχθυάλευρα και εκτός από μεταποιημένες ζωικές πρωτεΐνες προερχόμενες από εκτρεφόμενα έντομα,
                                                                  
                                                               
                                                                     —
                                                                  
                                                                  
                                                                     εκτρέφουν μόνο ζώα υδατοκαλλιέργειας και
                                                                  
                                                               
                                                                     —
                                                                  
                                                                  
                                                                     οι σύνθετες ζωοτροφές οι οποίες περιέχουν τις μεταποιημένες ζωικές πρωτεΐνες που αναφέρονται στο παρόν τμήμα οι οποίες χρησιμοποιούνται στην παραγωγή τους περιέχουν ακατέργαστες πρωτεΐνες σε ποσοστό μικρότερο του 50 %.
                                                                  
                                                               
                                                   
                                                         ε)
                                                      
                                                      
                                                         Το συνοδευτικό εμπορικό έγγραφο ή το υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009, ανάλογα με την περίπτωση, των μεταποιημένων ζωικών πρωτεϊνών που αναφέρονται στο παρόν τμήμα, καθώς και η ετικέτα τους, φέρουν ευκρινώς την ακόλουθη ένδειξη: “μεταποιημένες ζωικές πρωτεΐνες μη μηρυκαστικών — να μη χρησιμοποιούνται σε ζωοτροφές για εκτρεφόμενα ζώα εκτός από ζώα υδατοκαλλιέργειας και γουνοφόρα ζώα”.
                                                         Η ακόλουθη ένδειξη αναγράφεται ευκρινώς στην ετικέτα των σύνθετων ζωοτροφών που περιέχουν τις μεταποιημένες ζωικές πρωτεΐνες που αναφέρονται στο παρόν τμήμα:
                                                         “περιέχει μεταποιημένες ζωικές πρωτεΐνες μη μηρυκαστικών — να μη χορηγείται σε εκτρεφόμενα ζώα εκτός από ζώα υδατοκαλλιέργειας και γουνοφόρα ζώα”.»·
                                                      
                                                   
                                       
                                             ix)
                                          
                                          
                                             στο τμήμα Ε, τα στοιχεία β) έως ζ) αντικαθίστανται από το ακόλουθο κείμενο:
                                             
                                                         «β)
                                                      
                                                      
                                                         η ένδειξη “ιχθυάλευρα — να μη χρησιμοποιούνται σε ζωοτροφές για μηρυκαστικά, με εξαίρεση τα θηλάζοντα μηρυκαστικά” πρέπει να αναγράφεται εμφανώς στο συνοδευτικό εμπορικό έγγραφο ή στο υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009, κατά περίπτωση, καθώς και στην ετικέτα των ιχθυαλεύρων που προορίζονται για χρήση σε υποκατάστατα γάλακτος·
                                                      
                                                   
                                                         γ)
                                                      
                                                      
                                                         η χρήση ιχθυαλεύρων για θηλάζοντα εκτρεφόμενα μηρυκαστικά εγκρίνεται μόνο για την παραγωγή υποκατάστατων γάλακτος που διανέμονται σε ξηρή μορφή και χορηγούνται ύστερα από διάλυση σε συγκεκριμένη ποσότητα υγρού, τα οποία προορίζονται για τη διατροφή θηλαζόντων μηρυκαστικών ως συμπλήρωμα ή υποκατάστατο του μεταπυαρικού γάλακτος πριν από την ολοκλήρωση του απογαλακτισμού·
                                                      
                                                   
                                                         δ)
                                                      
                                                      
                                                         τα υποκατάστατα γάλακτος που περιέχουν ιχθυάλευρα τα οποία προορίζονται για θηλάζοντα εκτρεφόμενα μηρυκαστικά παράγονται σε εγκαταστάσεις οι οποίες δεν παράγουν άλλες σύνθετες ζωοτροφές για μηρυκαστικά και οι οποίες έχουν εγκριθεί για τον σκοπό αυτό από την αρμόδια αρχή.
                                                         Κατά παρέκκλιση από αυτόν τον ειδικό όρο, η παραγωγή άλλων σύνθετων ζωοτροφών για μηρυκαστικά σε εγκαταστάσεις που παράγουν επίσης υποκατάστατα γάλακτος τα οποία περιέχουν ιχθυάλευρα και προορίζονται για θηλάζοντα εκτρεφόμενα μηρυκαστικά μπορεί να επιτραπεί από την αρμόδια αρχή κατόπιν επιτόπου επιθεώρησης, υπό την προϋπόθεση ότι τηρούνται οι ακόλουθοι όροι:
                                                         
                                                                     i)
                                                                  
                                                                  
                                                                     άλλες σύνθετες ζωοτροφές που προορίζονται για μηρυκαστικά πρέπει να φυλάσσονται σε εγκαταστάσεις που διαχωρίζονται φυσικά από τις εγκαταστάσεις που χρησιμοποιούνται για ασυσκεύαστα ιχθυάλευρα και ασυσκεύαστα υποκατάστατα γάλακτος τα οποία περιέχουν ιχθυάλευρα κατά την αποθήκευση, τη μεταφορά και τη συσκευασία·
                                                                  
                                                               
                                                                     ii)
                                                                  
                                                                  
                                                                     άλλες σύνθετες ζωοτροφές που προορίζονται για μηρυκαστικά πρέπει να παρασκευάζονται σε εγκαταστάσεις που διαχωρίζονται φυσικά από εγκαταστάσεις στις οποίες παρασκευάζονται υποκατάστατα γάλακτος που περιέχουν ιχθυάλευρα·
                                                                  
                                                               
                                                                     iii)
                                                                  
                                                                  
                                                                     τα αρχεία που καταγράφουν λεπτομερώς τις αγορές και τις χρήσεις των ιχθυαλεύρων και τις πωλήσεις υποκατάστατων γάλακτος που περιέχουν ιχθυάλευρα πρέπει να παραμένουν στη διάθεση της αρμόδιας αρχής για χρονικό διάστημα τουλάχιστον πέντε ετών·
                                                                  
                                                               
                                                                     iv)
                                                                  
                                                                  
                                                                     πρέπει να διενεργείται τακτική δειγματοληψία και ανάλυση των άλλων σύνθετων ζωοτροφών που προορίζονται για μηρυκαστικά προκειμένου να επαληθεύεται η απουσία μη εγκεκριμένων συστατικών ζωικής προέλευσης, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα της εν λόγω δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που εφαρμόζει με βάση τις αρχές HACCP· τα αποτελέσματα πρέπει να διατηρούνται στη διάθεση της αρμόδιας αρχής για τουλάχιστον πέντε έτη·
                                                                  
                                                               
                                                   
                                                         ε)
                                                      
                                                      
                                                         πριν από τη θέση σε ελεύθερη κυκλοφορία στην Ένωση, οι εισαγωγείς διασφαλίζουν ότι κάθε αποστολή εισαγόμενων υποκατάστατων γάλακτος που περιέχουν ιχθυάλευρα αναλύεται σύμφωνα με τις μεθόδους ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών που προβλέπονται στο παράρτημα VI του κανονισμού (ΕΚ) αριθ. 152/2009, προκειμένου να επαληθεύεται η απουσία μη εγκεκριμένων συστατικών ζωικής προέλευσης·
                                                      
                                                   
                                                         στ)
                                                      
                                                      
                                                         η ετικέτα των υποκατάστατων γάλακτος που περιέχουν ιχθυάλευρα, που προορίζονται για θηλάζοντα εκτρεφόμενα μηρυκαστικά, πρέπει να φέρουν εμφανώς την ένδειξη “περιέχει ιχθυάλευρα — να μη χορηγείται σε μηρυκαστικά, με εξαίρεση τα θηλάζοντα μηρυκαστικά”·
                                                      
                                                   
                                                         ζ)
                                                      
                                                      
                                                         τα ασυσκεύαστα υποκατάστατα γάλακτος τα οποία περιέχουν ιχθυάλευρα, που προορίζονται για θηλάζοντα εκτρεφόμενα μηρυκαστικά, μεταφέρονται με οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή την αποθήκευση, αντίστοιχα, άλλων ζωοτροφών οι οποίες προορίζονται για μηρυκαστικά.
                                                         Κατά παρέκκλιση από αυτόν τον ειδικό όρο, τα οχήματα, οι περιέκτες και οι εγκαταστάσεις αποθήκευσης που θα χρησιμοποιηθούν στη συνέχεια για τη μεταφορά ή για την αποθήκευση άλλων ασυσκεύαστων ζωοτροφών οι οποίες προορίζονται για μηρυκαστικά μπορούν να χρησιμοποιούνται για τη μεταφορά ή για την αποθήκευση ασυσκεύαστων υποκατάστατων γάλακτος που περιέχουν ιχθυάλευρα, τα οποία προορίζονται για θηλάζοντα εκτρεφόμενα μηρυκαστικά, υπό τον όρο ότι έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή. Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη·
                                                      
                                                   
                                                         η)
                                                      
                                                      
                                                         στις εκμεταλλεύσεις όπου εκτρέφονται μηρυκαστικά λαμβάνονται μέτρα σε επίπεδο εκμετάλλευσης προκειμένου να προληφθεί η σίτιση, με υποκατάστατα γάλακτος που περιέχουν ιχθυάλευρα, άλλων μηρυκαστικών εκτός από τα θηλάζοντα μηρυκαστικά. Η αρμόδια αρχή καταρτίζει κατάλογο των εκμεταλλεύσεων όπου χρησιμοποιούνται υποκατάστατα γάλακτος που περιέχουν ιχθυάλευρα μέσω ενός συστήματος προηγούμενης κοινοποίησης από την εκμετάλλευση ή άλλου συστήματος που εξασφαλίζει συμμόρφωση με αυτόν τον ειδικό όρο.»·
                                                      
                                                   
                                       
                                             x)
                                          
                                          
                                             προστίθεται το ακόλουθο τμήμα ΣΤ:
                                             
                                                «ΤΜΗΜΑ ΣΤ
                                             
                                             
                                                
                                                   Ειδικοί όροι που ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από εκτρεφόμενα έντομα και σύνθετων ζωοτροφών που περιέχουν τέτοιες πρωτεΐνες, οι οποίες προορίζονται να χρησιμοποιηθούν για τη διατροφή ζώων υδατοκαλλιέργειας
                                                
                                             
                                             Οι ακόλουθοι ειδικοί όροι ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από εκτρεφόμενα έντομα και σύνθετων ζωοτροφών που περιέχουν τέτοιες μεταποιημένες ζωικές πρωτεΐνες, οι οποίες προορίζονται να χρησιμοποιηθούν για τη διατροφή ζώων υδατοκαλλιέργειας:
                                             
                                                         α)
                                                      
                                                      
                                                         οι μεταποιημένες ζωικές πρωτεΐνες που προέρχονται από εκτρεφόμενα έντομα πρέπει:
                                                         
                                                                     i)
                                                                  
                                                                  
                                                                     να παράγονται σε μονάδες μεταποίησης εγκεκριμένες σύμφωνα με το άρθρο 24 παράγραφος 1 στοιχείο α) του κανονισμού (ΕΚ) αριθ. 1069/2009 στις οποίες πραγματοποιείται αποκλειστικά και μόνο παραγωγή προϊόντων από εκτρεφόμενα έντομα· και
                                                                  
                                                               
                                                                     ii)
                                                                  
                                                                  
                                                                     να παράγονται σύμφωνα με τις απαιτήσεις που καθορίζονται στο τμήμα 1 του κεφαλαίου II του παραρτήματος X του κανονισμού (ΕΕ) αριθ. 142/2011·
                                                                  
                                                               
                                                   
                                                         β)
                                                      
                                                      
                                                         οι σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα πρέπει να παράγονται σε εγκαταστάσεις που έχουν εγκριθεί για τον σκοπό αυτό από την αρμόδια αρχή και που ασχολούνται αποκλειστικά με την παραγωγή ζωοτροφών για ζώα υδατοκαλλιέργειας.
                                                         Κατά παρέκκλιση από αυτόν τον ειδικό όρο:
                                                         
                                                                     i)
                                                                  
                                                                  
                                                                     η παραγωγή σύνθετων ζωοτροφών που περιέχουν μεταποιημένες ζωικές πρωτεΐνες από εκτρεφόμενα έντομα και προορίζονται για ζώα υδατοκαλλιέργειας, σε εγκαταστάσεις που παράγουν επίσης σύνθετες ζωοτροφές που προορίζονται για άλλα εκτρεφόμενα ζώα, εκτός των γουνοφόρων ζώων, μπορεί να επιτραπεί από την αρμόδια αρχή κατόπιν επιτόπου επιθεώρησης, υπό την προϋπόθεση ότι τηρούνται οι ακόλουθοι όροι:
                                                                     
                                                                                 —
                                                                              
                                                                              
                                                                                 οι σύνθετες ζωοτροφές που προορίζονται για μηρυκαστικά πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για μη μηρυκαστικά,
                                                                              
                                                                           
                                                                                 —
                                                                              
                                                                              
                                                                                 οι σύνθετες ζωοτροφές που προορίζονται για ζώα υδατοκαλλιέργειας πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για άλλα μη μηρυκαστικά ζώα,
                                                                              
                                                                           
                                                                                 —
                                                                              
                                                                              
                                                                                 τα αρχεία που καταγράφουν λεπτομερώς τις αγορές και τις χρήσεις των μεταποιημένων ζωικών πρωτεϊνών που προέρχονται από εκτρεφόμενα έντομα και τις πωλήσεις σύνθετων ζωοτροφών που περιέχουν τέτοιες πρωτεΐνες πρέπει να διατηρούνται στη διάθεση της αρμόδιας αρχής για τουλάχιστον πέντε έτη,
                                                                              
                                                                           
                                                                                 —
                                                                              
                                                                              
                                                                                 πρέπει να διενεργείται τακτική δειγματοληψία και ανάλυση των σύνθετων ζωοτροφών που προορίζονται για εκτρεφόμενα ζώα εκτός των ζώων υδατοκαλλιέργειας προκειμένου να επαληθεύεται η απουσία μη εγκεκριμένων συστατικών ζωικής προέλευσης με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα της εν λόγω δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που εφαρμόζει με βάση τις αρχές HACCP· τα αποτελέσματα πρέπει να διατηρούνται στη διάθεση της αρμόδιας αρχής για τουλάχιστον πέντε έτη·
                                                                              
                                                                           
                                                               
                                                                     ii)
                                                                  
                                                                  
                                                                     δεν απαιτείται ειδική άδεια για την παραγωγή πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα για τους κατ' οίκον παρασκευαστές που πληρούν τις ακόλουθες προϋποθέσεις:
                                                                     
                                                                                 —
                                                                              
                                                                              
                                                                                 έχουν καταχωριστεί από την αρμόδια αρχή ως παραγωγοί πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα,
                                                                              
                                                                           
                                                                                 —
                                                                              
                                                                              
                                                                                 εκτρέφουν μόνο ζώα υδατοκαλλιέργειας και
                                                                              
                                                                           
                                                                                 —
                                                                              
                                                                              
                                                                                 οι σύνθετες ζωοτροφές οι οποίες περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα οι οποίες χρησιμοποιούνται στην παραγωγή τους περιέχουν ακατέργαστες πρωτεΐνες σε ποσοστό μικρότερο του 50 %·
                                                                              
                                                                           
                                                               
                                                   
                                                         γ)
                                                      
                                                      
                                                         το συνοδευτικό εμπορικό έγγραφο ή το υγειονομικό πιστοποιητικό που αναφέρεται στο άρθρο 21 παράγραφος 2 του κανονισμού (ΕΚ) αριθ. 1069/2009, ανάλογα με την περίπτωση, των μεταποιημένων ζωικών πρωτεϊνών που προέρχονται από εκτρεφόμενα έντομα, καθώς και η ετικέτα, φέρουν εμφανώς την ακόλουθη ένδειξη: “μεταποιημένες πρωτεΐνες εντόμων — να μη χρησιμοποιούνται σε ζωοτροφές για εκτρεφόμενα ζώα εκτός από ζώα υδατοκαλλιέργειας και γουνοφόρα ζώα”.
                                                         Η ακόλουθη ένδειξη αναγράφεται εμφανώς στην ετικέτα των σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από έντομα:
                                                         “περιέχει μεταποιημένες ζωικές πρωτεΐνες μη μηρυκαστικών — να μη χορηγείται σε εκτρεφόμενα ζώα εκτός από ζώα υδατοκαλλιέργειας και γουνοφόρα ζώα”.»·
                                                      
                                                   
                                       
                           
                                 δ)
                              
                              
                                 το κεφάλαιο V τροποποιείται ως εξής:
                                 
                                             i)
                                          
                                          
                                             τα τμήματα Α, Β και Γ αντικαθίστανται από το ακόλουθο κείμενο:
                                             
                                                «ΤΜΗΜΑ Α
                                             
                                             
                                                
                                                   Εγγραφή σε καταλόγους
                                                
                                             
                                             
                                                      
                                                         1.
                                                      
                                                      
                                                         Τα κράτη μέλη τηρούν και δημοσιοποιούν ενημερωμένους καταλόγους για τα ακόλουθα:
                                                         
                                                                     α)
                                                                  
                                                                  
                                                                     σφαγεία που έχουν καταχωριστεί ως σφαγεία στα οποία δεν σφάζονται μηρυκαστικά, σύμφωνα με το πρώτο εδάφιο του στοιχείου α) του τμήματος Γ του κεφαλαίου IV, καθώς και εγκεκριμένα σφαγεία τα οποία μπορούν να προμηθεύσουν αίμα παραγόμενο σύμφωνα με το δεύτερο, το τρίτο και το τέταρτο εδάφιο του στοιχείου α) του τμήματος Γ του κεφαλαίου IV·
                                                                  
                                                               
                                                                     β)
                                                                  
                                                                  
                                                                     μονάδες μεταποίησης που έχουν καταχωριστεί ως μονάδες οι οποίες μεταποιούν αποκλειστικά και μόνο αίμα μη μηρυκαστικών, σύμφωνα με το πρώτο εδάφιο του στοιχείου γ) του τμήματος Γ του κεφαλαίου IV, καθώς και εγκεκριμένες μονάδες μεταποίησης που παράγουν προϊόντα αίματος σύμφωνα με το δεύτερο, το τρίτο και το τέταρτο εδάφιο του στοιχείου γ) του τμήματος Γ του κεφαλαίου IV·
                                                                  
                                                               
                                                                     γ)
                                                                  
                                                                  
                                                                     τα σφαγεία, τα εργαστήρια τεμαχισμού και άλλες εγκαταστάσεις που έχουν καταχωριστεί ως μονάδες όπου δεν πραγματοποιείται σφαγή μηρυκαστικών, αποστέωση ή τεμαχισμός κρέατος μηρυκαστικών και χειρισμός προϊόντων μηρυκαστικών αντίστοιχα, τα οποία μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από μη μηρυκαστικά σύμφωνα με το πρώτο εδάφιο του στοιχείου α) του τμήματος Δ του κεφαλαίου IV, καθώς και τα εγκεκριμένα σφαγεία, εργαστήρια τεμαχισμού και άλλες εγκαταστάσεις που μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από μη μηρυκαστικά σύμφωνα με το δεύτερο, το τρίτο και το τέταρτο εδάφιο του στοιχείου α) του τμήματος Δ του κεφαλαίου IV·
                                                                  
                                                               
                                                                     δ)
                                                                  
                                                                  
                                                                     μονάδες μεταποίησης που έχουν καταχωριστεί ως μονάδες οι οποίες δεν μεταποιούν ζωικά υποπροϊόντα μηρυκαστικών, σύμφωνα με το πρώτο εδάφιο του στοιχείου γ) του τμήματος Δ του κεφαλαίου IV, καθώς και εγκεκριμένες μονάδες μεταποίησης που παράγουν μεταποιημένες ζωικές πρωτεΐνες προερχόμενες από μη μηρυκαστικά σύμφωνα με το δεύτερο, το τρίτο και το τέταρτο εδάφιο του στοιχείου γ) του τμήματος Δ του κεφαλαίου IV·
                                                                  
                                                               
                                                                     ε)
                                                                  
                                                                  
                                                                     εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το τμήμα Β του κεφαλαίου III, σύνθετες ζωοτροφές που περιέχουν ιχθυάλευρα, φωσφορικό ασβέστιο και όξινο φωσφορικό ασβέστιο ζωικής προέλευσης ή προϊόντα αίματος που προέρχονται από μη μηρυκαστικά·
                                                                  
                                                               
                                                                     στ)
                                                                  
                                                                  
                                                                     εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το στοιχείο δ) του τμήματος Δ του κεφαλαίου IV, σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από μη μηρυκαστικά, καθώς και εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το σημείο 3 στοιχείο β) σημείο ii) του τμήματος Ε του κεφαλαίου V, αποκλειστικά σύνθετες ζωοτροφές για εξαγωγή από την Ένωση ή σύνθετες ζωοτροφές για εξαγωγή από την Ένωση και σύνθετες ζωοτροφές για ζώα υδατοκαλλιέργειας προς διάθεση στην αγορά·
                                                                  
                                                               
                                                                     ζ)
                                                                  
                                                                  
                                                                     εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το στοιχείο δ) του τμήματος Ε του κεφαλαίου IV, υποκατάστατα γάλακτος που περιέχουν ιχθυάλευρα και προορίζονται για θηλάζοντα εκτρεφόμενα μηρυκαστικά·
                                                                  
                                                               
                                                                     η)
                                                                  
                                                                  
                                                                     εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το στοιχείο β) του τμήματος ΣΤ του κεφαλαίου IV, σύνθετες ζωοτροφές οι οποίες περιέχουν μεταποιημένες ζωικές πρωτεΐνες που προέρχονται από εκτρεφόμενα έντομα·
                                                                  
                                                               
                                                                     i)
                                                                  
                                                                  
                                                                     εγκαταστάσεις αποθήκευσης που έχουν εγκριθεί σύμφωνα με το σημείο 3 του τμήματος Α του κεφαλαίου III ή σύμφωνα με το τρίτο εδάφιο του σημείου 3 στοιχείο δ) του τμήματος Ε του κεφαλαίου V.
                                                                  
                                                               
                                                   
                                                      
                                                         2.
                                                      
                                                      
                                                         Τα κράτη μέλη τηρούν ενημερωμένους καταλόγους για τους κατ' οίκον παρασκευαστές που έχουν καταχωριστεί σύμφωνα με το σημείο 3 του τμήματος Β του κεφαλαίου III, με το στοιχείο δ) σημείο ii) του τμήματος Δ του κεφαλαίου IV και με το στοιχείο β) σημείο ii) του τμήματος ΣΤ του κεφαλαίου IV.
                                                      
                                                   
                                                ΤΜΗΜΑ B
                                             
                                             
                                                
                                                   Μεταφορά και αποθήκευση πρώτων υλών ζωοτροφών και σύνθετων ζωοτροφών οι οποίες περιέχουν προϊόντα που προέρχονται από μηρυκαστικά
                                                
                                             
                                             
                                                      
                                                         1.
                                                      
                                                      
                                                         Οι ασυσκεύαστες πρώτες ύλες ζωοτροφών και οι ασυσκεύαστες σύνθετες ζωοτροφές οι οποίες περιέχουν προϊόντα που προέρχονται από μηρυκαστικά, εκτός από εκείνες που απαριθμούνται στα ακόλουθα στοιχεία α) έως δ), μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών οι οποίες προορίζονται για εκτρεφόμενα ζώα εκτός των γουνοφόρων ζώων:
                                                         
                                                                     α)
                                                                  
                                                                  
                                                                     γάλα, προϊόντα με βάση το γάλα, παράγωγα του γάλακτος, πρωτόγαλα και προϊόντα με βάση το πρωτόγαλα·
                                                                  
                                                               
                                                                     β)
                                                                  
                                                                  
                                                                     όξινο φωσφορικό ασβέστιο και φωσφορικό ασβέστιο ζωικής προέλευσης·
                                                                  
                                                               
                                                                     γ)
                                                                  
                                                                  
                                                                     υδρολυμένες πρωτεΐνες που παράγονται από δορές και δέρματα μηρυκαστικών·
                                                                  
                                                               
                                                                     δ)
                                                                  
                                                                  
                                                                     τετηγμένα λίπη από μηρυκαστικά με μέγιστο επίπεδο αδιάλυτων προσμείξεων 0,15 % κατά βάρος και παράγωγα τέτοιων λιπών.
                                                                  
                                                               
                                                   
                                                      
                                                         2.
                                                      
                                                      
                                                         Κατά παρέκκλιση από το σημείο 1, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση των ασυσκεύαστων πρώτων υλών ζωοτροφών και των ασυσκεύαστων σύνθετων ζωοτροφών που απαριθμούνται στο εν λόγω σημείο μπορούν να χρησιμοποιούνται για τη μεταφορά ή την αποθήκευση ζωοτροφών που προορίζονται για εκτρεφόμενα ζώα εκτός των γουνοφόρων ζώων, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                         Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.
                                                      
                                                   
                                                ΤΜΗΜΑ Γ
                                             
                                             
                                                
                                                   Παραγωγή σύνθετων ζωοτροφών που προορίζονται για γουνοφόρα ζώα ή για ζώα συντροφιάς οι οποίες περιέχουν προϊόντα προερχόμενα από μηρυκαστικά ή από μη μηρυκαστικά
                                                
                                             
                                             
                                                      
                                                         1.
                                                      
                                                      
                                                         Σύνθετες ζωοτροφές που προορίζονται για γουνοφόρα ζώα ή για ζώα συντροφιάς οι οποίες περιέχουν προϊόντα που προέρχονται από μηρυκαστικά, εκτός εκείνων που αναφέρονται στα στοιχεία α) έως δ) παρακάτω, δεν παράγονται σε εγκαταστάσεις που παράγουν ζωοτροφές για εκτρεφόμενα ζώα εκτός των γουνοφόρων ζώων:
                                                         
                                                                     α)
                                                                  
                                                                  
                                                                     γάλα, προϊόντα με βάση το γάλα, παράγωγα του γάλακτος, πρωτόγαλα και προϊόντα με βάση το πρωτόγαλα·
                                                                  
                                                               
                                                                     β)
                                                                  
                                                                  
                                                                     όξινο φωσφορικό ασβέστιο και φωσφορικό ασβέστιο ζωικής προέλευσης·
                                                                  
                                                               
                                                                     γ)
                                                                  
                                                                  
                                                                     υδρολυμένες πρωτεΐνες που παράγονται από δορές και δέρματα μηρυκαστικών·
                                                                  
                                                               
                                                                     δ)
                                                                  
                                                                  
                                                                     τετηγμένα λίπη από μηρυκαστικά με μέγιστο επίπεδο αδιάλυτων προσμείξεων 0,15 % κατά βάρος και παράγωγα τέτοιων λιπών.
                                                                  
                                                               
                                                   
                                                      
                                                         2.
                                                      
                                                      
                                                         Σύνθετες ζωοτροφές που προορίζονται για γουνοφόρα ζώα ή για ζώα συντροφιάς οι οποίες περιέχουν μεταποιημένες ζωικές πρωτεΐνες προερχόμενες από μη μηρυκαστικά, εκτός από ιχθυάλευρα, δεν παράγονται σε εγκαταστάσεις που παράγουν ζωοτροφές για εκτρεφόμενα ζώα εκτός των γουνοφόρων ζώων ή των ζώων υδατοκαλλιέργειας.»·
                                                      
                                                   
                                       
                                             ii)
                                          
                                          
                                             το τμήμα Δ αντικαθίσταται από το ακόλουθο κείμενο:
                                             
                                                «ΤΜΗΜΑ Δ
                                             
                                             
                                                
                                                   Χρήση και αποθήκευση σε εκμεταλλεύσεις πρώτων υλών ζωοτροφών και σύνθετων ζωοτροφών για εκτρεφόμενα ζώα οι οποίες περιέχουν προϊόντα προερχόμενα από μηρυκαστικά
                                                
                                             
                                             Η χρήση και αποθήκευση των πρώτων υλών ζωοτροφών και των σύνθετων ζωοτροφών για εκτρεφόμενα ζώα οι οποίες περιέχουν προϊόντα που προέρχονται από μηρυκαστικά, εκτός εκείνων που αναφέρονται στα στοιχεία α) έως δ), απαγορεύεται σε εκμεταλλεύσεις εκτρεφόμενων ζώων, εκτός των γουνοφόρων ζώων:
                                             
                                                         α)
                                                      
                                                      
                                                         γάλα, προϊόντα με βάση το γάλα, παράγωγα του γάλακτος, πρωτόγαλα και προϊόντα με βάση το πρωτόγαλα·
                                                      
                                                   
                                                         β)
                                                      
                                                      
                                                         όξινο φωσφορικό ασβέστιο και φωσφορικό ασβέστιο ζωικής προέλευσης·
                                                      
                                                   
                                                         γ)
                                                      
                                                      
                                                         υδρολυμένες πρωτεΐνες που παράγονται από δορές και δέρματα μηρυκαστικών·
                                                      
                                                   
                                                         δ)
                                                      
                                                      
                                                         τετηγμένα λίπη από μηρυκαστικά με μέγιστο επίπεδο αδιάλυτων προσμείξεων 0,15 % κατά βάρος και παράγωγα τέτοιων λιπών.»·
                                                      
                                                   
                                       
                                             iii)
                                          
                                          
                                             το τμήμα Ε αντικαθίσταται από το ακόλουθο κείμενο:
                                             
                                                «ΤΜΗΜΑ E
                                             
                                             
                                                
                                                   Εξαγωγή μεταποιημένων ζωικών πρωτεϊνών και προϊόντων που περιέχουν τις εν λόγω πρωτεΐνες
                                                
                                             
                                             
                                                      
                                                         1.
                                                      
                                                      
                                                         Η εξαγωγή μεταποιημένων ζωικών πρωτεϊνών που προέρχονται από μηρυκαστικά ή μεταποιημένων ζωικών πρωτεϊνών που προέρχονται από μηρυκαστικά και μη μηρυκαστικά επιτρέπεται μόνον εάν πληρούνται οι ακόλουθοι όροι:
                                                         
                                                                     α)
                                                                  
                                                                  
                                                                     οι μεταποιημένες ζωικές πρωτεΐνες μεταφέρονται εντός σφραγισμένων περιεκτών απευθείας από τη μονάδα μεταποίησης μέχρι το σημείο εξόδου από το έδαφος της Ένωσης, το οποίο θα πρέπει να είναι ένας από τους συνοριακούς σταθμούς ελέγχου που παρατίθενται στο παράρτημα I της απόφασης 2009/821/ΕΚ της Επιτροπής (*1). Πριν από την έξοδο των μεταποιημένων ζωικών πρωτεϊνών από το έδαφος της Ένωσης η υπεύθυνη για την οργάνωση της μεταφοράς επιχείρηση ενημερώνει την αρμόδια αρχή του συνοριακού σταθμού ελέγχου για την άφιξη της αποστολής στο σημείο εξόδου·
                                                                  
                                                               
                                                                     β)
                                                                  
                                                                  
                                                                     η αποστολή συνοδεύεται από δεόντως συμπληρωμένο εμπορικό έγγραφο που έχει συνταχθεί σύμφωνα με το υπόδειγμα που καθορίζεται στο σημείο 6 του κεφαλαίου III του παραρτήματος VIII του κανονισμού (ΕΕ) αριθ. 142/2011 και έχει εκδοθεί μέσω του ενοποιημένου μηχανογραφικού κτηνιατρικού συστήματος (Traces) που καθιερώθηκε με την απόφαση 2004/292/ΕΚ της Επιτροπής (*2). Ο μεθοριακός σταθμός ελέγχου εξόδου πρέπει να αναγράφεται ως σημείο εξόδου στο πλαίσιο Ι.28 του εν λόγω εμπορικού εγγράφου·
                                                                  
                                                               
                                                                     γ)
                                                                  
                                                                  
                                                                     όταν η αποστολή φτάνει στο σημείο εξόδου η αρμόδια αρχή στον συνοριακό σταθμό ελέγχου ελέγχει τη σφράγιση όλων των περιεκτών που προσκομίζονται στον συνοριακό σταθμό ελέγχου.
                                                                     Κατά παρέκκλιση και βάσει ανάλυσης κινδύνου, η αρμόδια αρχή του συνοριακού σταθμού ελέγχου μπορεί να αποφασίσει να επαληθεύσει τη σφράγιση των περιεκτών με τυχαίο τρόπο.
                                                                     Εάν η επαλήθευση της σφράγισης δεν είναι ικανοποιητική, η αποστολή πρέπει είτε να καταστραφεί είτε να αποσταλεί εκ νέου στην εγκατάσταση προέλευσης.
                                                                     Η αρμόδια αρχή του συνοριακού σταθμού ελέγχου ενημερώνει, μέσω του συστήματος Traces, την αρμόδια αρχή που είναι υπεύθυνη για την εγκατάσταση προέλευσης για την άφιξη της αποστολής στο σημείο εξόδου και, κατά περίπτωση, για τα αποτελέσματα της επαλήθευσης της σφράγισης και τα τυχόν διορθωτικά μέτρα που ελήφθησαν·
                                                                  
                                                               
                                                                     δ)
                                                                  
                                                                  
                                                                     η αρμόδια αρχή που είναι υπεύθυνη για την εγκατάσταση προέλευσης διενεργεί τακτικούς επίσημους ελέγχους για να επαληθεύει την ορθή εφαρμογή των στοιχείων α) και β) και για να επαληθεύει ότι, για κάθε αποστολή μεταποιημένων ζωικών πρωτεϊνών προερχόμενων από μηρυκαστικά που προορίζονται για εξαγωγή, η επιβεβαίωση των ελέγχων που διενεργήθηκαν στο σημείο εξόδου ελήφθη από την αρμόδια αρχή του συνοριακού σταθμού ελέγχου, μέσω του συστήματος Traces.
                                                                  
                                                               
                                                   
                                                      
                                                         2.
                                                      
                                                      
                                                         Με την επιφύλαξη του σημείου 1, η εξαγωγή προϊόντων που περιέχουν μεταποιημένες ζωικές πρωτεΐνες προερχόμενες από μηρυκαστικά απαγορεύεται.
                                                         Κατά παρέκκλιση, η απαγόρευση αυτή δεν ισχύει για τις μεταποιημένες τροφές ζώων συντροφιάς οι οποίες περιέχουν μεταποιημένες ζωικές πρωτεΐνες προερχόμενες από μηρυκαστικά και οι οποίες:
                                                         
                                                                     α)
                                                                  
                                                                  
                                                                     έχουν υποβληθεί σε μεταποίηση σε εγκατάσταση παραγωγής τροφών για ζώα συντροφιάς που έχει εγκριθεί σύμφωνα με το άρθρο 24 του κανονισμού (ΕΚ) αριθ. 1069/2009· και
                                                                  
                                                               
                                                                     β)
                                                                  
                                                                  
                                                                     έχουν συσκευαστεί και επισημανθεί σύμφωνα με την ενωσιακή νομοθεσία.
                                                                  
                                                               
                                                   
                                                      
                                                         3.
                                                      
                                                      
                                                         Η εξαγωγή μεταποιημένων ζωικών πρωτεϊνών που προέρχονται από μη μηρυκαστικά ή σύνθετων ζωοτροφών που περιέχουν τέτοιες πρωτεΐνες επιτρέπεται μόνον εάν πληρούνται οι ακόλουθοι όροι:
                                                         
                                                                     α)
                                                                  
                                                                  
                                                                     οι μεταποιημένες ζωικές πρωτεΐνες που προέρχονται από μη μηρυκαστικά παράγονται σε μονάδες μεταποίησης που πληρούν τις απαιτήσεις του στοιχείου γ) του τμήματος Δ του κεφαλαίου IV·
                                                                  
                                                               
                                                                     β)
                                                                  
                                                                  
                                                                     οι σύνθετες ζωοτροφές οι οποίες περιέχουν μεταποιημένες ζωικές πρωτεΐνες που προέρχονται από μη μηρυκαστικά παράγονται σε εγκαταστάσεις παραγωγής σύνθετων ζωοτροφών οι οποίες:
                                                                     
                                                                                 i)
                                                                              
                                                                              
                                                                                 λειτουργούν σύμφωνα με το στοιχείο δ) του τμήματος Δ του κεφαλαίου IV· ή
                                                                              
                                                                           
                                                                                 ii)
                                                                              
                                                                              
                                                                                 προμηθεύουν τις μεταποιημένες ζωικές πρωτεΐνες οι οποίες χρησιμοποιούνται σε σύνθετες ζωοτροφές που προορίζονται για εξαγωγή σε μονάδες μεταποίησης οι οποίες συμμορφώνονται με το στοιχείο α) και είτε:
                                                                                 
                                                                                             —
                                                                                          
                                                                                          
                                                                                             ασχολούνται αποκλειστικά με την παραγωγή σύνθετων ζωοτροφών για εξαγωγή από την Ένωση και έχουν εγκριθεί για τον σκοπό αυτό από την αρμόδια αρχή είτε
                                                                                          
                                                                                       
                                                                                             —
                                                                                          
                                                                                          
                                                                                             ασχολούνται αποκλειστικά με την παραγωγή σύνθετων ζωοτροφών για εξαγωγή από την Ένωση και με την παραγωγή σύνθετων ζωοτροφών για ζώα υδατοκαλλιέργειας προς διάθεση στην αγορά της Ένωσης και έχουν εγκριθεί για τον σκοπό αυτό από την αρμόδια αρχή·
                                                                                          
                                                                                       
                                                                           
                                                               
                                                                     γ)
                                                                  
                                                                  
                                                                     οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από μη μηρυκαστικά συσκευάζονται και επισημαίνονται σύμφωνα με τη νομοθεσία της Ένωσης ή με τις νομικές απαιτήσεις της χώρας εισαγωγής. Όταν οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από μη μηρυκαστικά δεν επισημαίνονται σύμφωνα με τη νομοθεσία της Ένωσης, η παρακάτω φράση αναγράφεται στην επισήμανση: “περιέχει μεταποιημένες ζωικές πρωτεΐνες μη μηρυκαστικών”·
                                                                  
                                                               
                                                                     δ)
                                                                  
                                                                  
                                                                     οι ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά και οι ασυσκεύαστες σύνθετες ζωοτροφές που περιέχουν τέτοιες πρωτεΐνες και προορίζονται για εξαγωγή από την Ένωση μεταφέρονται μέσα με οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών προς διάθεση στην αγορά οι οποίες προορίζονται για χορήγηση σε εκτρεφόμενα μηρυκαστικά ή μη μηρυκαστικά ζώα εκτός των ζώων υδατοκαλλιέργειας. Τα αρχεία που καταγράφουν λεπτομερώς τον τύπο προϊόντων που μεταφέρθηκαν ή που αποθηκεύτηκαν διατηρούνται στη διάθεση της αρμόδιας αρχής για τουλάχιστον δύο έτη.
                                                                     Κατά παρέκκλιση από το πρώτο εδάφιο, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση ασυσκεύαστων μεταποιημένων ζωικών πρωτεϊνών προερχόμενων από μη μηρυκαστικά και ασυσκεύαστων σύνθετων ζωοτροφών που περιέχουν τέτοιες πρωτεΐνες, οι οποίες προορίζονται για εξαγωγή από την Ένωση, μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών προς διάθεση στην αγορά που προορίζονται για χορήγηση σε εκτρεφόμενα μηρυκαστικά ή μη μηρυκαστικά ζώα εκτός των ζώων υδατοκαλλιέργειας, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή. Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.
                                                                     Οι αποθηκευτικές εγκαταστάσεις όπου φυλάσσονται μεταποιημένες ζωικές πρωτεΐνες που προέρχονται από μη μηρυκαστικά και ασυσκεύαστες σύνθετες ζωοτροφές που περιέχουν τέτοιες πρωτεΐνες, σύμφωνα με τις προϋποθέσεις που ορίζονται στο δεύτερο εδάφιο του στοιχείου δ), εγκρίνονται από την αρμόδια αρχή με βάση την επαλήθευση της συμμόρφωσής τους με τις απαιτήσεις που απαριθμούνται στο εν λόγω εδάφιο.
                                                                  
                                                               
                                                   
                                                      
                                                         4.
                                                      
                                                      
                                                         Κατά παρέκκλιση από το σημείο 3, οι προϋποθέσεις που καθορίζονται στο εν λόγω σημείο δεν εφαρμόζονται σε:
                                                         
                                                                     α)
                                                                  
                                                                  
                                                                     τροφές ζώων συντροφιάς οι οποίες περιέχουν μεταποιημένες ζωικές πρωτεΐνες προερχόμενες από μη μηρυκαστικά, οι οποίες έχουν υποστεί μεταποίηση σε εγκαταστάσεις τροφών ζώων συντροφιάς που έχουν εγκριθεί σύμφωνα με το άρθρο 24 του κανονισμού (ΕΚ) αριθ. 1069/2009, και έχουν συσκευαστεί και επισημανθεί σύμφωνα με την ενωσιακή νομοθεσία·
                                                                  
                                                               
                                                                     β)
                                                                  
                                                                  
                                                                     ιχθυάλευρα, υπό την προϋπόθεση ότι παράγονται σύμφωνα με το παρόν παράρτημα·
                                                                  
                                                               
                                                                     γ)
                                                                  
                                                                  
                                                                     μεταποιημένες ζωικές πρωτεΐνες που προέρχονται από εκτρεφόμενα έντομα, υπό την προϋπόθεση ότι παράγονται σύμφωνα με το παρόν παράρτημα·
                                                                  
                                                               
                                                                     δ)
                                                                  
                                                                  
                                                                     σύνθετες ζωοτροφές που δεν περιέχουν άλλες μεταποιημένες ζωικές πρωτεΐνες εκτός από ιχθυάλευρα και μεταποιημένες ζωικές πρωτεΐνες που προέρχονται από εκτρεφόμενα έντομα, υπό την προϋπόθεση ότι παράγονται σύμφωνα με το παρόν παράρτημα·
                                                                  
                                                               
                                                                     ε)
                                                                  
                                                                  
                                                                     μεταποιημένες ζωικές πρωτεΐνες που προέρχονται από μη μηρυκαστικά, προοριζόμενες για την Παρασκευή τροφών για ζώα συντροφιάς ή οργανικών λιπασμάτων και βελτιωτικών εδάφους στην Τρίτη χώρα προορισμού, με την προϋπόθεση ότι πριν από την εξαγωγή οι εξαγωγείς διασφαλίζουν ότι κάθε αποστολή μεταποιημένων ζωικών πρωτεϊνών αναλύεται σύμφωνα με τη μέθοδο ανάλυσης που προβλέπεται στο σημείο 2.2 του παραρτήματος VI του κανονισμού (ΕΚ) αριθ. 152/2009, προκειμένου να επαληθεύεται η απουσία συστατικών προερχόμενων από μηρυκαστικά.
                                                                  
                                                               
                                                   
                                                (*1)  Απόφαση 2009/821/ΕΚ της Επιτροπής, της 28ης Σεπτεμβρίου 2009, για την κατάρτιση καταλόγου εγκεκριμένων συνοριακών σταθμών ελέγχου, τη θέσπιση ορισμένων κανόνων σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και τη θέσπιση των κτηνιατρικών μονάδων στο Traces (ΕΕ L 296 της 12.11.2009, σ. 1)."
						
                                             
                                                (*2)  Απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (ΕΕ L 94 της 31.3.2004, σ. 63).»."
						
                                          
                                       
                           
               
      
         ΠΑΡΑΡΤΗΜΑ II
         Τα παραρτήματα X, XIV και XV του κανονισμού (ΕΕ) αριθ. 142/2011 τροποποιούνται ως εξής:
         
                     1)
                  
                  
                     Στο παράρτημα X κεφάλαιο II τμήμα 1, το μέρος Α αντικαθίσταται από το ακόλουθο κείμενο:
                     «Α.   Πρώτες ύλες
                     
                              
                                 1.
                              
                              
                                 Μόνο ζωικά υποπροϊόντα που είναι υλικό της κατηγορίας 3 ή προϊόντα που προέρχονται από τέτοια ζωικά υποπροϊόντα, εκτός από τα υλικά της κατηγορίας 3 που αναφέρονται στο άρθρο 10 στοιχεία ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή μεταποιημένης ζωικής πρωτεΐνης.
                              
                           
                              
                                 2.
                              
                              
                                 Μεταποιημένη ζωική πρωτεΐνη προερχόμενη από εκτρεφόμενα έντομα που προορίζεται για την παραγωγή ζωοτροφών για εκτρεφόμενα ζώα εκτός των γουνοφόρων ζώων επιτρέπεται να λαμβάνεται μόνον από τα ακόλουθα είδη εντόμων:
                                 
                                             i)
                                          
                                          
                                             μαύρη μύγα των απορριμμάτων Hermetia illucens και κοινή οικιακή μύγα Musca domestica·
                                          
                                       
                                             ii)
                                          
                                          
                                             μεγάλο σκαθάρι των αλεύρων Tenebrio molitor και μικρό σκαθάρι των αλεύρων Alphitobius diaperinus·
                                          
                                       
                                             iii)
                                          
                                          
                                             οικοδίαιτος γρύλλος Acheta domesticus, στικτός μαύρος γρύλλος Gryllodes sigillatus και αγροδίαιτος γρύλλος Gryllus assimilis.».
                                          
                                       
                           
               
                     2)
                  
                  
                     Στο παράρτημα XIV, το κεφάλαιο I τροποποιείται ως εξής:
                     
                                 α)
                              
                              
                                 στον πίνακα 1 του τμήματος 1, η πρώτη σειρά αντικαθίσταται από το ακόλουθο κείμενο:
                                 
                                             «1
                                          
                                          
                                             Μεταποιημένη ζωική πρωτεΐνη, συμπεριλαμβανομένων μειγμάτων και προϊόντων άλλων από τροφές για ζώα συντροφιάς που περιέχουν τέτοια πρωτεΐνη, και σύνθετες ζωοτροφές που περιέχουν τέτοια πρωτεΐνη όπως ορίζονται στο άρθρο 3 παράγραφος 2 στοιχείο η) του κανονισμού (ΕΚ) αριθ. 767/2009.
                                          
                                          
                                             Υλικά της κατηγορίας 3 που αναφέρονται στο άρθρο 10 στοιχεία α), β), δ), ε), στ), η), θ), ι), ια), ιβ) και ιγ).
                                          
                                          
                                             
                                                         α)
                                                      
                                                      
                                                         Η μεταποιημένη ζωική πρωτεΐνη πρέπει να έχει παραχθεί σύμφωνα με το παράρτημα X κεφάλαιο II τμήμα 1· και
                                                      
                                                   
                                                         β)
                                                      
                                                      
                                                         η μεταποιημένη ζωική πρωτεΐνη πρέπει να πληροί τις πρόσθετες απαιτήσεις που καθορίζονται στο τμήμα 2 του παρόντος κεφαλαίου.
                                                      
                                                   
                                          
                                             
                                                         α)
                                                      
                                                      
                                                         Στην περίπτωση μεταποιημένων ζωικών πρωτεϊνών πλην του ιχθυαλεύρου:
                                                         Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010.
                                                      
                                                   
                                                         β)
                                                      
                                                      
                                                         Στην περίπτωση του ιχθυαλεύρου:
                                                         Τρίτες χώρες που παρατίθενται στο παράρτημα II της απόφασης 2006/766/ΕΚ.
                                                      
                                                   
                                          
                                             
                                                         α)
                                                      
                                                      
                                                         Στην περίπτωση μεταποιημένων ζωικών πρωτεϊνών πλην εκείνων που προέρχονται από εκτρεφόμενα έντομα:
                                                         Παράρτημα XV κεφάλαιο 1.
                                                      
                                                   
                                                         β)
                                                      
                                                      
                                                         Στην περίπτωση μεταποιημένων ζωικών πρωτεϊνών που προέρχονται από εκτρεφόμενα έντομα:
                                                         Παράρτημα XV κεφάλαιο 1α.»
                                                      
                                                   
                                       
                           
                                 β)
                              
                              
                                 στο τμήμα 2 προστίθεται το ακόλουθο σημείο 5:
                                 
                                             «5.
                                          
                                          
                                             Μεταποιημένες ζωικές πρωτεΐνες προερχόμενες από εκτρεφόμενα έντομα μπορούν να εισάγονται στην Ένωση, υπό την προϋπόθεση ότι έχουν παραχθεί σύμφωνα με τις παρακάτω προϋποθέσεις:
                                             
                                                         α)
                                                      
                                                      
                                                         τα έντομα ανήκουν σε ένα από τα ακόλουθα είδη:
                                                         
                                                                     —
                                                                  
                                                                  
                                                                     μαύρη μύγα των απορριμμάτων Hermetia illucens και κοινή οικιακή μύγα Musca domestica,
                                                                  
                                                               
                                                                     —
                                                                  
                                                                  
                                                                     μεγάλο σκαθάρι των αλεύρων Tenebrio molitor και μικρό σκαθάρι των αλεύρων Alphitobius diaperinus,
                                                                  
                                                               
                                                                     —
                                                                  
                                                                  
                                                                     οικοδίαιτος γρύλλος Acheta domesticus, στικτός μαύρος γρύλλος Gryllodes sigillatus και αγροδίαιτος γρύλλος Gryllus assimilis·
                                                                  
                                                               
                                                   
                                                         β)
                                                      
                                                      
                                                         το υπόστρωμα για τη σίτιση των εντόμων επιτρέπεται να περιέχει μόνο προϊόντα μη ζωικής προέλευσης ή τα ακόλουθα προϊόντα ζωικής προέλευσης από υλικά κατηγορίας 3:
                                                         
                                                                     —
                                                                  
                                                                  
                                                                     ιχθυάλευρα,
                                                                  
                                                               
                                                                     —
                                                                  
                                                                  
                                                                     προϊόντα αίματος από μη μηρυκαστικά,
                                                                  
                                                               
                                                                     —
                                                                  
                                                                  
                                                                     φωσφορικό ασβέστιο και όξινο φωσφορικό ασβέστιο ζωικής προέλευσης,
                                                                  
                                                               
                                                                     —
                                                                  
                                                                  
                                                                     υδρολυμένες πρωτεΐνες από μη μηρυκαστικά,
                                                                  
                                                               
                                                                     —
                                                                  
                                                                  
                                                                     υδρολυμένες πρωτεΐνες από δορές και δέρματα μηρυκαστικών,
                                                                  
                                                               
                                                                     —
                                                                  
                                                                  
                                                                     ζελατίνη και κολλαγόνο από μη μηρυκαστικά,
                                                                  
                                                               
                                                                     —
                                                                  
                                                                  
                                                                     αυγά και προϊόντα αυγών,
                                                                  
                                                               
                                                                     —
                                                                  
                                                                  
                                                                     γάλα, προϊόντα με βάση το γάλα, παράγωγα του γάλακτος και πρωτόγαλα,
                                                                  
                                                               
                                                                     —
                                                                  
                                                                  
                                                                     μέλι,
                                                                  
                                                               
                                                                     —
                                                                  
                                                                  
                                                                     τετηγμένα λίπη·
                                                                  
                                                               
                                                   
                                                         γ)
                                                      
                                                      
                                                         το υπόστρωμα για τη σίτιση των εντόμων, τα ίδια τα έντομα και οι προνύμφες τους δεν έχουν έρθει σε επαφή με άλλα υλικά ζωικής προέλευσης εκτός από εκείνα που αναφέρονται στο στοιχείο β) και το υπόστρωμα δεν περιείχε κόπρο, υπολείμματα τροφίμων ή άλλα απόβλητα.».
                                                      
                                                   
                                       
                           
               
                     3)
                  
                  
                     Το παράρτημα XV τροποποιείται ως εξής:
                     
                                 α)
                              
                              
                                 στο κεφάλαιο 1, ο τίτλος του υποδείγματος υγειονομικού πιστοποιητικού αντικαθίσταται από το ακόλουθο κείμενο:
                                 
                                    «Υγειονομικό πιστοποιητικό
                                 
                                 
                                    Για μεταποιημένη ζωική πρωτεΐνη, εκτός της πρωτεΐνης που προέρχεται από εκτρεφόμενα έντομα, η οποία δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν την εν λόγω πρωτεΐνη, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής»·
                              
                           
                                 β)
                              
                              
                                 προστίθεται το ακόλουθο κεφάλαιο 1α:
                                 «ΚΕΦΑΛΑΙΟ 1α
                                 
                                    Υγειονομικό πιστοποιητικό
                                 
                                 
                                    Για μεταποιημένη ζωική πρωτεΐνη που προέρχεται από εκτρεφόμενα έντομα η οποία δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν την εν λόγω πρωτεΐνη, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
                                 
                                 Κείμενο της εικόνας
                                 
                                    ΧΩΡΑ:
                                    Κτηνιατρικό πιστοποιητικό για την ΕΕ
                                    Μέρος I: Στοιχεία της αποστολής
                                    I.1. Αποστολέας
                                    Όνομα
                                    Διεύθυνση
                                    Τηλ.
                                    I.2. Αριθμός αναφοράς του πιστοποιητικού
                                    I.2.α.
                                    I.3. Αρμόδια κεντρική αρχή
                                    I.4. Αρμόδια τοπική αρχή
                                    I.5. Παραλήπτης
                                    Όνομα
                                    Διεύθυνση
                                    Ταχυδρομικός κώδικας
                                    Τηλ.
                                    I.6. Πρόσωπο υπεύθυνο για το φορτίο στην ΕΕ
                                    Όνομα
                                    Διεύθυνση
                                    Ταχυδρομικός κώδικας
                                    Τηλ.
                                    I.7. Χώρα κατα-γωγής
                                    Κωδικός ISO
                                    I.8. Περιοχή κατα-γωγής
                                    Κωδικός
                                    I.9. Χώρα προορι-σμού
                                    Κωδικός ISO
                                    I.10. Περιοχή προορι-σμού
                                    Κωδικός
                                    I.11. Τόπος καταγωγής
                                    Όνομα Αριθμός έγκρισης
                                    Διεύθυνση
                                    Όνομα Αριθμός έγκρισης
                                    Διεύθυνση
                                    Όνομα Αριθμός έγκρισης
                                    Διεύθυνση
                                    I.12. Τόπος προορισμού
                                    Τελωνειακή αποθήκη
                                    Όνομα Αριθμός έγκρισης
                                    Διεύθυνση
                                    Ταχυδρομικός κώδικας
                                    I.13. Τόπος φόρτωσης
                                    I.14. Ημερομηνία αναχώρησης
                                    I.15. Μέσο μεταφοράς
                                    Αεροσκάφος Πλοίο Σιδηροδρ. όχημα
                                    Οδικό όχημα Άλλο
                                    Αριθμός αναγνώρισης
                                    Αριθμός αναφοράς εγγράφου
                                    I.16. Συνοριακός σταθμός ελέγχου εισόδου στην ΕΕ
                                    I.17.
                                 
                                 Κείμενο της εικόνας
                                 
                                    I.18. Περιγραφή του εμπορεύματος
                                    I.19. Κωδικός εμπορεύματος (κωδικός ΕΣ)
                                    I.20. Ποσότητα
                                    I.21. Θερμοκρασία προϊόντος
                                    Θερμοκρασία περιβάλλοντος Απλή ψύξη Κατάψυξη
                                    I.22. Αριθμός μονάδων συσκευασίας
                                    I.23. Αριθμός σφραγίδας/εμπορευματοκιβωτίου
                                    I.24. Είδος συσκευασίας
                                    I.25. Εμπορεύματα πιστοποιημένα για:
                                    Ζωοτροφές Τεχνική χρήση Παραγωγή τροφής για ζώα συντροφιάς
                                    I.26. Για διαμετακόμιση σε τρίτη χώρα μέσω της ΕΕ
                                    Τρίτη χώρα Κωδικός ISO
                                    I.27. Για εισαγωγή ή είσοδο στην ΕΕ
                                    I.28. Ταυτοποίηση των εμπορευμάτων
                                    Αριθμός έγκρισης των εγκαταστάσεων
                                    Είδος (επιστημονική ονομασία)
                                    Είδος εμπορεύματος
                                    Μονάδα μεταποίησης
                                    Καθαρό βάρος
                                    Αριθμός παρτίδας
                                 
                                 Κείμενο της εικόνας
                                 
                                    ΧΩΡΑ
                                    Μεταποιημένη ζωική πρωτεΐνη προερχόμενη από εκτρεφόμενα έντομα που δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν τέτοια πρωτεΐνη
                                    II. Υγειονομικές πληροφορίες
                                    II.α. Αριθμός αναφοράς του πιστοποιητικού
                                    II.β.
                                    Ο (Η) υπογεγραμμένος(-η) επίσημος(-η) κτηνίατρος δηλώνω ότι έχω διαβάσει και κατανοήσει τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (1α), και ιδίως το άρθρο 10, καθώς και τον κανονισμό (ΕΕ) αριθ. 142/2011 της Επιτροπής (1β), και ιδίως το παράρτημα X κεφάλαιο II τμήμα 1 και το παράρτημα XIV κεφάλαιο I, και βεβαιώνω ότι:
                                    II.1. η μεταποιημένη ζωική πρωτεΐνη που προέρχεται από εκτρεφόμενα έντομα ή το προϊόν που περιγράφεται ανωτέρω περιέχει αποκλειστικά μεταποιημένη ζωική πρωτεΐνη που δεν προορίζεται για κατανάλωση από τον άνθρωπο η οποία:
                                    α) έχει παρασκευαστεί και αποθηκευτεί σε εγκατάσταση ή μονάδα εγκεκριμένη, επικυρωμένη και επιθεωρημένη από την αρμόδια αρχή σύμφωνα με το άρθρο 24 του κανονισμού (ΕΚ) αριθ. 1069/2009 και
                                    β) έχει παρασκευαστεί αποκλειστικά από εκτρεφόμενα έντομα των ακόλουθων ειδών:
                                    (2) είτε [— μαύρη μύγα των απορριμμάτων Hermetia illucens·]
                                    (2) και/ή [— κοινή οικιακή μύγα Musca domestica·]
                                    (2) και/ή [— μεγάλο σκαθάρι των αλεύρων Tenebrio molitor·]
                                    (2) και/ή [— μικρό σκαθάρι των αλεύρων Alphitobius diaperinus·]
                                    (2) και/ή [— οικοδίαιτος γρύλλος Acheta domesticus·]
                                    (2) και/ή [— στικτός μαύρος γρύλλος Gryllodes sigillatus·]
                                    (2) και/ή [— αγροδίαιτος γρύλλος Gryllus assimilis·]
                                    και
                                    γ) έχει υποβληθεί σε μεταποίηση σύμφωνα με τη μέθοδο [1]-[2]-[3]-[4]-[5]-[7] (2) που καθορίζεται στο παράρτημα IV κεφάλαιο III του κανονισμού (ΕΕ) αριθ. 142/2011·
                                    και
                                    δ) το υπόστρωμα για τη σίτιση των εκτρεφόμενων εντόμων επιτρέπεται να περιέχει μόνο προϊόντα μη ζωικής προέλευσης ή τα ακόλουθα προϊόντα ζωικής προέλευσης από υλικά κατηγορίας 3:
                                    — ιχθυάλευρα,
                                    — προϊόντα αίματος από μη μηρυκαστικά,
                                    — φωσφορικό ασβέστιο και όξινο φωσφορικό ασβέστιο ζωικής προέλευσης,
                                    — υδρολυμένες πρωτεΐνες από μη μηρυκαστικά,
                                    — υδρολυμένες πρωτεΐνες από δορές και δέρματα μηρυκαστικών,
                                    — ζελατίνη και κολλαγόνο από μη μηρυκαστικά,
                                    — αυγά και προϊόντα αυγών,
                                    — γάλα, προϊόντα με βάση το γάλα, παράγωγα του γάλακτος και πρωτόγαλα,
                                    — μέλι,
                                    — τετηγμένα λίπη·
                                    και
                                    ε) το υπόστρωμα για τη σίτιση των εντόμων, τα ίδια τα έντομα και οι προνύμφες τους δεν έχουν έρθει σε επαφή με άλλα υλικά ζωικής προέλευσης εκτός από εκείνα που αναφέρονται στο στοιχείο δ) και το υπόστρωμα δεν περιείχε κόπρο, υπολείμματα τροφίμων ή άλλα απόβλητα.
                                    Μέρος II: Πιστοποίηση
                                 
                                 Κείμενο της εικόνας
                                 
                                    ΧΩΡΑ
                                    Μεταποιημένη ζωική πρωτεΐνη προερχόμενη από εκτρεφόμενα έντομα που δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν τέτοια πρωτεΐνη
                                    II. Υγειονομικές πληροφορίες
                                    II.α. Αριθμός αναφοράς του πιστοποιητικού
                                    II.β.
                                    II.2. η αρμόδια αρχή εξέτασε τυχαίο δείγμα ακριβώς πριν από την αποστολή και διαπίστωσε ότι πληροί τα ακόλουθα πρότυπα (3):
                                    Σαλμονέλα: απουσία σε 25 g: n = 5, c = 0, m = 0, M = 0
                                    Εντεροβακτήρια: n = 5, c = 2, m = 10, M = 300 σε 1 g·
                                    II.3. έχουν ληφθεί όλες οι προφυλάξεις ώστε να αποτρέπεται η εκ νέου μόλυνση του προϊόντος από παθογόνους παράγοντες μετά την επεξεργασία·
                                    II.4. το τελικό προϊόν:
                                    (2) είτε [συσκευάστηκε σε νέους ή αποστειρωμένους σάκους]
                                    (2) είτε [μεταφέρθηκε χύδην μέσα σε περιέκτες ή άλλα μέσα μεταφοράς τα οποία είχαν καθαριστεί και απολυμανθεί διεξοδικά πριν από τη χρήση]
                                    που φέρουν την επισήμανση «ΑΚΑΤΑΛΛΗΛΟ ΓΙΑ ΚΑΤΑΝΑΛΩΣΗ ΑΠΟ ΤΟΝ ΑΝΘΡΩΠΟ / ΜΕΤΑΠΟΙΗΜΕΝΕΣ ΠΡΩΤΕΪΝΕΣ ΕΝΤΟΜΩΝ — ΔΕΝ ΕΠΙΤΡΕΠΕΤΑΙ Η ΧΡΗΣΗ ΣΕ ΖΩΟΤΡΟΦΕΣ ΓΙΑ ΕΚΤΡΕΦΟΜΕΝΑ ΖΩΑ ΕΚΤΟΣ ΤΩΝ ΖΩΩΝ ΥΔΑΤΟΚΑΛΛΙΕΡΓΕΙΑΣ ΚΑΙ ΤΩΝ ΓΟΥΝΟΦΟΡΩΝ ΖΩΩΝ»·
                                    II.5. το τελικό προϊόν αποθηκεύτηκε σε κλειστή αποθήκη·
                                    II.6. η μεταποιημένη ζωική πρωτεΐνη που προέρχεται από εκτρεφόμενα έντομα ή το προϊόν που περιγράφεται ανωτέρω δεν περιέχει και δεν προέρχεται από
                                    (2) ούτε [α) ειδικά υλικά κινδύνου όπως αυτά ορίζονται στο σημείο 1 του παραρτήματος V του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (4)·
                                    β) μηχανικώς διαχωρισμένο κρέας που προέρχεται από οστά βοοειδών ή αιγοπροβάτων εκτός εάν τα ζώα από τα οποία προέρχονται τα ζωικά υποπροϊόντα ή παράγωγα προϊόντα έχουν γεννηθεί, εκτραφεί συνεχώς και σφαγεί σε χώρα ή περιοχή που έχει ταξινομηθεί ως χώρα ή περιοχή με αμελητέο κίνδυνο ΣΕΒ σύμφωνα με την απόφαση 2007/453/ΕΚ της Επιτροπής (5), στην οποία δεν έχουν εκδηλωθεί αυτόχθονα κρούσματα ΣΕΒ·
                                    γ) ζωικά υποπροϊόντα ή παράγωγα προϊόντα που προέρχονται από ζώα που θανατώθηκαν, έπειτα από αναισθητοποίηση, με τεμαχισμό των ιστών του κεντρικού νευρικού συστήματος μέσω εισαγωγής επιμήκους ραβδοειδούς οργάνου στην κρανιακή κοιλότητα ή μέσω έγχυσης αερίου στην κρανιακή κοιλότητα, εξαιρουμένων των ζώων που γεννήθηκαν, εκτράφηκαν συνεχώς και εσφάγησαν σε χώρα ή περιοχή που έχει χαρακτηριστεί, σύμφωνα με την απόφαση 2007/453/ΕΚ, ως χώρα ή περιοχή με αμελητέο κίνδυνο ΣΕΒ·]
                                    (2) ούτε [υλικό βοοειδών ή αιγοπροβάτων πλην αυτού που προέρχεται από ζώα που έχουν γεννηθεί, εκτραφεί συνεχώς και σφαγεί σε χώρα ή περιοχή που έχει ταξινομηθεί ως χώρα ή περιοχή με αμελητέο κίνδυνο ΣΕΒ σύμφωνα με την απόφαση 2007/453/ΕΚ·]
                                    II.7. η μεταποιημένη ζωική πρωτεΐνη ή το προϊόν που περιγράφεται ανωτέρω:
                                    (2) είτε [δεν περιέχει γάλα ή προϊόντα γάλακτος που προέρχονται από αιγοπρόβατα.]
                                    (2) είτε [περιέχει γάλα ή προϊόντα γάλακτος που προέρχονται από αιγοπρόβατα, τα οποία:
                                    α) προέρχονται από αιγοπρόβατα που έχουν παραμείνει διαρκώς από τη γέννησή τους σε χώρα η οποία πληροί τις ακόλουθες προϋποθέσεις:
                                    i) η κλασική τρομώδης νόσος υπόκειται σε υποχρεωτική κοινοποίηση·
                                    ii) υφίσταται σύστημα προειδοποίησης, επιτήρησης και παρακολούθησης·
                                    iii) ισχύουν επίσημοι περιορισμοί για εκμεταλλεύσεις αιγών ή προβάτων σε περίπτωση υπόνοιας παρουσίας ΜΣΕ ή επιβεβαίωσης κρούσματος κλασικής τρομώδους νόσου·
                                    iv) τα προσβεβλημένα από την κλασική τρομώδη νόσο αιγοπρόβατα θανατώνονται και καταστρέφονται ολοσχερώς·
                                    v) έχει απαγορευτεί η σίτιση αιγοπροβάτων με κρεατοστεάλευρα και ινώδη κατάλοιπα ξιγκιού από μηρυκαστικά, όπως ορίζεται στον κώδικα υγείας χερσαίων ζώων του Παγκόσμιου Οργανισμού για την Υγεία των Ζώων (OIE), και η απαγόρευση έχει επιβληθεί αποτελεσματικά σε ολόκληρη τη χώρα για την περίοδο των επτά προηγούμενων ετών τουλάχιστον·
                                 
                                 Κείμενο της εικόνας
                                 
                                    ΧΩΡΑ
                                    Μεταποιημένη ζωική πρωτεΐνη προερχόμενη από εκτρεφόμενα έντομα που δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν τέτοια πρωτεΐνη
                                    II. Υγειονομικές πληροφορίες
                                    II.α. Αριθμός αναφοράς του πιστοποιητικού
                                    II.β.
                                    β) προέρχονται από εκμεταλλεύσεις όπου δεν έχει επιβληθεί επίσημος περιορισμός λόγω υπόνοιας παρουσίας ΜΣΕ·
                                    γ) προέρχονται από εκμεταλλεύσεις όπου δεν έχει διαγνωστεί κρούσμα κλασικής τρομώδους νόσου κατά τα προηγούμενα επτά έτη ή, μετά την επιβεβαίωση κρούσματος κλασικής τρομώδους νόσου:
                                    (2) είτε [όλα τα αιγοπρόβατα στην εκμετάλλευση έχουν θανατωθεί και καταστραφεί ή σφαγεί, εκτός από τα κριάρια αναπαραγωγής γονοτύπου ARR/ARR, τις προβατίνες αναπαραγωγής που φέρουν τουλάχιστον ένα αλληλόμορφο ARR και κανένα αλληλόμορφο VRQ και άλλα προβατοειδή που φέρουν τουλάχιστον ένα αλληλόμορφο ARR.]
                                    (2) είτε [όλα τα ζώα στα οποία έχει επιβεβαιωθεί η παρουσία κλασικής τρομώδους νόσου έχουν θανατωθεί και καταστραφεί και η εκμετάλλευση έχει αποτελέσει αντικείμενο εντατικής παρακολούθησης για ΜΣΕ για τουλάχιστον δύο έτη από την επιβεβαίωση του τελευταίου κρούσματος κλασικής τρομώδους νόσου, η οποία παρακολούθηση περιλάμβανε και δοκιμές για την παρουσία ΜΣΕ με αρνητικά αποτελέσματα σύμφωνα με τις εργαστηριακές μεθόδους που καθορίζονται στο παράρτημα X κεφάλαιο Γ σημείο 3.2 του κανονισμού (ΕΚ) αριθ. 999/2001 για όλα τα ακόλουθα ζώα άνω των 18 μηνών, εκτός από προβατοειδή με γονότυπο ARR/ARR:
                                    — ζώα που έχουν σφαγεί για κατανάλωση από τον άνθρωπο και
                                    — ζώα που πέθαναν ή θανατώθηκαν στην εκμετάλλευση, τα οποία όμως δεν θανατώθηκαν στο πλαίσιο εκστρατείας εκρίζωσης νόσου.]]
                                    Σημειώσεις
                                    Μέρος I:
                                    — Πλαίσιο I.6: Υπεύθυνος για την αποστολή στην Ευρωπαϊκή Ένωση: το πλαίσιο αυτό συμπληρώνεται μόνο σε περίπτωση πιστοποιητικού για διαμετακομιζόμενο εμπόρευμα· μπορεί να συμπληρωθεί αν το πιστοποιητικό αφορά εισαγόμενο εμπόρευμα.
                                    — Πλαίσιο I.12: Τόπος προορισμού: το πλαίσιο αυτό συμπληρώνεται μόνο σε περίπτωση πιστοποιητικού για διαμετακομιζόμενο εμπόρευμα. Τα διαμετακομιζόμενα προϊόντα μπορούν να αποθηκεύονται μόνο σε ελεύθερες ζώνες, ελεύθερες αποθήκες και αποθήκες τελωνείων.
                                    — Πλαίσιο I.15: Αριθμός κυκλοφορίας (σιδηροδρομικά βαγόνια ή εμπορευματοκιβώτια και φορτηγά), αριθμός πτήσης (αεροσκάφος) ή όνομα (πλοίο)· οι πληροφορίες αυτές πρέπει να παρέχονται σε περίπτωση εκφόρτωσης και επαναφόρτωσης.
                                    — Πλαίσιο I.19: Να χρησιμοποιηθεί ο κατάλληλος κωδικός ΕΣ: 05.05· 05.06· 05.07· 05.11 ή 23.01.
                                    — Πλαίσιο I.25: Τεχνική χρήση: οποιαδήποτε χρήση πλην της κατανάλωσης από τα ζώα.
                                    — Πλαίσια I.26 και I.27: Να συμπληρωθούν ανάλογα με το αν πρόκειται για πιστοποιητικό διαμετακόμισης ή εισαγωγής.
                                    — Πλαίσιο I.28: Είδος: έντομα· να προσδιοριστεί η επιστημονική ονομασία.
                                    Μέρος II:
                                    (1α) ΕΕ L 300 της 14.11.2009, σ. 1.
                                    (1β) ΕΕ L 54 της 26.2.2011, σ. 1.
                                    (2) Διαγράφεται η περιττή ένδειξη.
                                    (3) Όπου:
                                    n = ο αριθμός των προς έλεγχο δειγμάτων·
                                    m = η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό αν ο αριθμός των βακτηρίων σε όλα τα δείγματα δεν υπερβαίνει το m·
                                 
                                 Κείμενο της εικόνας
                                 
                                    ΧΩΡΑ
                                    Μεταποιημένη ζωική πρωτεΐνη προερχόμενη από εκτρεφόμενα έντομα που δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν τέτοια πρωτεΐνη
                                    II. Υγειονομικές πληροφορίες
                                    II.α. Αριθμός αναφοράς του πιστοποιητικού
                                    II.β.
                                    M = η μέγιστη τιμή για τον αριθμό των βακτηρίων· το αποτέλεσμα θεωρείται μη ικανοποιητικό αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από M· και
                                    c = ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ· το δείγμα θεωρείται αποδεκτό αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
                                    (4) ΕΕ L 147 της 31.5.2001, σ. 1.
                                    (5) Απόφαση 2007/453/ΕΚ της Επιτροπής, της 29ης Ιουνίου 2007, για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιφέρειές τους ως προς τη ΣΕΒ με βάση τον κίνδυνο εκδήλωσης ΣΕΒ (ΕΕ L 172 της 30.6.2007, σ. 84).
                                    — Η υπογραφή και η σφραγίδα πρέπει να έχουν διαφορετικό χρώμα από το χρώμα των τυπογραφικών στοιχείων.
                                    — Σημείωση για τον υπεύθυνο της αποστολής στην Ευρωπαϊκή Ένωση: Το παρόν πιστοποιητικό προορίζεται αποκλειστικά για κτηνιατρική χρήση και πρέπει να συνοδεύει την αποστολή μέχρι την άφιξή της στον συνοριακό σταθμό ελέγχου.
                                    Επίσημος(-η) κτηνίατρος / Επίσημος(-η) επιθεωρητής(-ρια)
                                    Ονοματεπώνυμο (με κεφαλαία): Ιδιότητα και τίτλος:
                                    Ημερομηνία: Υπογραφή:
                                    Σφραγίδα:
                                 »